
Anni or sono Titute Lalele, Podesta di Surisins, mi 
aveva pregalo di curare l’edizione definitiva del suo Viaz 
a Vignesie, che è quanto di più gustoso il Lalele ci abbia 
regalato in decenni di esaltazione della furlania. 

Finalmente, dopo tante vicissitudini, la fatica è com- 
biuta. 

Ho voluto dare al testo una veste tipografica semplice 
e schietta, mentre l’amico Fred Pittino ha creato un degno 
commento illustrativo alla scintillante prosa del buon Titute. 

Vi piacerà il libro, amici? Ne sono certo. Lo conser- 
verete con cura amorosa, grati per le ore serene che avrete 
trascorso in sua compagnia. Ringraziate il Podestà di Su- 
risins ma ricordatevi anche di me. 


Arturo Feruglio 


Udine, 24 - 6 - 1944 


VIÀZ A VIGNESIE 


DIPLOMAZIE 


Sot el cil stelät, finide la partidute di scaraboc’ cu 
lis tredis, 'o compagni a ciase pre Nozent, capelan di 
Lussarie. 

E’ ciantin i gris, El predi al suspire: 

— Chest an, a Vignesie, 'e jé l’esposizion!... — Si 
sgnofre el nas. — Prime di là a supa lis lidris pal poc 'o 
vores fa une s'ciampade te citat des aghis!... 

Lu ciapi par un braz: 

— Acrabolt!... Anin daurman insieme, pre Nozent!... 

Se pal predi el desideri di Vignesie si pues classifica 
di caratar sentimental, jé no viòt l'ore di distacämi da 
chel cancar di Lussie, cun dute la casulinarie, par gioldi 
une setemane di pas, lontan da lis miseris di ogni di. 

Ma come spiega la resòn palaqual in ciase se, cuan 
c'o tachi a fevela, la femine "e tire di fami cuintri ۰ 

'Ste sere al à pensât pre Nozent a presenta la istorie. 

Un sant omp, pre Nozent, ma furnit di une diplo- 
mazie des plui sutilis. 

一 Siore Lussie, corponòn !... Ca une prese!.. Eh, si 

si... Al scomenze a s'cialda!... Ngia, ngia!... No ai masse 
a plasè parceche, viodie, mi toce fa un viaz a Vignesie... 
Ngia, ngia!... Nome, capissie, no mi fidi masse a là vie 
di bessól!... 

— Al à reson, pre Nozent!... Reson di vendi!... Mai 
la in miez di int che no si cognòs senze companie... Mai L.. 
'O podarès compagnalu jó !... 

一 Oh!... No varessio la perpetue?... Ma si figurie 
jé un puar predi di campagne a torzeòn cun t'une 
femine? !.... 

— Reson, reson di vendil! — 'e torne a bati Lussie 
che stave par colà tal gubatul. La jene si volte cuintri di 
mé e e' zonte: Y 

一 No podaressistu compagnâlu tu ?... 

Grande la pulitiche dal predi, ma ance chè di Titute 
no jé di butà tes scovazzis. 'O rispuint cun voli avilit : 

— Lassâti bessole!... Nome cun Esterine !... 

Pronte 'e salte sü la belve: 

— Nus as-tu ciapadis par pipinotis ?... Marce cun pre 
Nozent senze tanc’ preambui, e tu viodaras che la ciase je 
reste in pis ance senze la presinze de to riveride persone !... 

Jó 'o ai simpri proclamát che no bisugne fronta lis 
feminis a crüt. I vuelin lis gerometis diplomatichis, sante 
pazienze!.. Mai domandà ce che si ül, ma rifudà par 
pode vél... 

El rasonament al file, ma el busillis al è che lis jenis 
e' doprin, cun noaltris umign, une pulitiche ancimò plui 
sataniche. E inaloris? . 


S 


Isal propri indispensabil c’o struchi la melonarie par 
ciata la resön juste, cumö che Lussie mi á ordenät di 
marcia cun pre Nozent ?... 

La gnöt 'e je alte. Un ventesel zentil al jentre te cia- 
mare. El rusignúl al ciante. Rispuint el pampauac. 

’O buti jà di cür chestis cuatri ris, ma — dio bonino !... 
— no pitès la indenant. Tal jet la mé femine ’e roncée, 
passude di lidric, polente rustide e fertae cu lis frizzis. 

L’inventive poetiche ’e va pai trois. 'O lassi. Prime 
di fini ance jó söt la plete 'o ai fuarze di imponi: 

— Voltiti, Lussie !... 

La belve si suste: 

— Täs, sacodäl di müs!... 

M’indurmidis c'o pensi a pre Nozent che dal sigúr 
al duár cui puins siaräs donge el cúr, come un bambinel, 
e che si insumie di Vignesie contornade di agnui e di 
serafins. 

VENESSIA, FACCHINO!... 


Lis més feminis, cuan che si metin, e’ son veramentri 
bravis, palaquäl mi án preparade la partenze in t’ une 
maniere stupende. 

Sopressät el vistit a cuadrelüz blancs e neris, lustrade 
la ciadene da l'orloi, netadis lis linz dai ociai, metút te 
valise: un pár di mais, dós ciamesis violetis a balis rossis, 
sis calzins di lane blance, dodis fazzoles di chei cul dissen 
da l'Italie e lis stemis delle cento città (regal di gnozzis 
dai casulins di Surisins e di Mussét), tre golez a spizze 
viarte e doi par di mudandis di fanele cui leans in fons... 
E’ an sudát une vorone a dä la patine a lis scarpis zalis 
cui elastics e a lava la canute nere cun miez litro di ben- 
zine, indula che, lade vie la cragne, cumò 'e jé plui splen- 
dide ancimó de famose canute nosele c'al puartave tal 
-nonantevòt sior Momolo Bressan segretari di Surisins. 

Parvie de mangiative, mi an metut in t' une intimele: 
un fiasc di ramandul, mièz chilo di polente cuinzade, une 
polezzute rustide, un par di slepis di formadi bausär, un 
chilo bondant di pomazzis, sis fetonis di panzete e un 
pan di sièt colps cu la ue calabrie. 

Candide, la dolze massarie ciargnele, i a zontade la 
so brave butilione di sgnape. 

La istorie 'e jé clare. 'O pués marcia cul bapór senze 
pöre di crepa di fan par strade. 

'O met jü lis notis di chest secont ciapitul, te stanze 
de locande veneziane intant che pre Nozent, te ciamare 
tacade, al dis rosari. 

Mi sint pluitöst avilit e sträc. La prime zornade di 
viaz mi a regalát un mäl di ciäf c'al spache el zarviel. 

'O pensi a la mé ciase lontane, a lis mès feminis che 
magari e’ saràn dós jenis ma che rapresentin, cun mio fi 
predi, dit el ben c’o ai in chest mont... 

'O vorés podè tornà indaür... El murmujament des 
prejeris di pre Nozent mi fas voe di vai. Par finile 'o impi 
mièz toscán, 'o mèt a puest el zarvièl cun t'un decimin 
di sgnape, ini spachi ben ben la vite, par che el licór si 
spandi par dòt el sanc, e 'o continui. 

Sichedunce 'ste matine, alis sis e mieze, Mustafà, la 
guardie campestre, nus á compagnát cu la musse fintre- 
mai a Tresesin. Li e’ sin montás sul tranvai, e vie di corse 
a Udin, umbrizzön dal Friül. 

A Felèt ’o brinchi el fiasc dal ramandul e lu preferis 
al predi: 

— Ca, pre Nozent, c’ al bevi une gote !... 

— Grazie, Titute!... No ai bisugne di nuje!... 

E cussì, par cumbinaziòn, jo ven a cognossi che el 
benedet omp nol à puartät nissim fagòt cun lui. 

La tonie, veramentri, 'e jé un fregul. mancul verdu- 


line di ché c'al meteve ogni di a Lussarie; lis scarpis no 
son impantanadis; el ciapiel lu a comedät pulidüt a fuarze 
di patine... ma fagöz nuje... 

— Pre Nozent, acrabolt, e i fagòz?... 

— Fagòz ?!... In viaz no vuei rompimenz di s'ciatulis, 
jó !... Cheste ombrene mi parará de ploe e dal soreli !... 

El strument, a rionis naranz e siespe — i colórs de 
furlanie!.. —, cu lis pontis des stechis fodradis di letòn, 
al po tigni a sotet un plotón di alpins, arme e bagalio. 

A Udin, quatri glotudonis di ramandul par umilia el 
bultricüt, e vie cul bapòr!... 

Par dùt el viàz mi soi limitàt a mangia, bevi, durmì, 
fuma e rimirà i nui che si piardin cu la campagne dal 
Friül. Mi nizzule el trantran dal machinari. 

— Venessia, facchino !... = e’ sberlin sòt la tetoe. 

IO ciapi sù la valise, l'intimele dal companadi e l'om- 
brenone dal predi. 

Si dismonte. 

Cul cûr in boce si ciatin a sei difür de staziòn. 

— Dio bonino, ce tante aghe!... 

AVANTI ADAJO!... 


— Avanti adajo!... Indietro a tuta forsa!... Cuasi fer- 
mo!... Pronti per ۱ imbarco !... Mola!... 

ING, ek 

Si monte in vaporeto e sòt une ploe che Dio la 
mandave si loghin, solitaris, su la ponte da l' imbarca- 
zión. L'ombrenone a ris naranz e siespe nus pare da 
l'aghe. 

Ae di sei la ploe o el vin parät jú tal bapòr, la moral 
'e jé che mi sint muri di malincunie. 

— Content, Titute ?... — mi bat su la spale pre No- 
zent. — Robonis, eh?!... Incantesemät, eh ?!... 

No puès rispuindi: un grop mi ferme la salive tal 
glutidòr. 

— San Marcuola!... Avanti adajo!... Indietro a tuta 
forsa !... Quasi fermo!... Pronti per l'imbarco !... Mola!... 

TG, A TE ecc 

— San Stae!... Avanti adajo!... Indietro a tuta forsa !... 
Cuasi fermo!... Pronti per l’ imbarco !... Mola h.. 

WA Gi UE 

— C’al mi scusi, pre Nozent, ce sorte di sanz vigna- 
ressino a stai Marcuola e Stae?... No mi visi di véju mai 
viodüz notificäs sul calandari!... 

一 Veramentri, Titute, bisugne che mi informi... — E 
par no vigni rös parvie da l'ignoranze si sgnofre el näs. 

— Ca d'oro!... Avanti adajo !... Indietro a tuta forsa !... 
Cuasi fermo!... Pronti per l’ imbarco !... Mola !... 

Tif, tif, tif !... 

Si Do ance ridi sot lis mostacis a lei chestis spiega- 
zions, ma si stufissi une vore a stà fers, cu l'ombrenone 
viarte, te ploe, un'ore, par là a timbrà i biliez a l'espo- 
sizion, cul trüc dal ribàs. 

Jó 'o sclopi. Pre Nozent invessi si ciate a sei tes 
sós gloris parvie c'al tabache senze nissune parsimonie. 
Al semée un poete in plen inciocamént ispiratori, cussi 
che un póc a la volte 'o finis par tigni sit bastanze vu- 
lintir el pareploe pal mani. 

Lis ondis nus sbatecolin un cuintri chel l'altri. Par 
tre voltis la ombrenone naranz e siespe mi è s'ciampade 
di man |... Ma nuje pore e vie a torzeòn pal canalasso !... 

— Avanti adajo!... Indietro a tuta forsa!... Cuasi fer- 
mo!... Pronti per l’ imbarco !... Mola !... 

Tif, tif, tif !... 

La melonàrie 'e jé conturbade.. Che el parón dal 
vaporeto, deventät màt, al vedi bandonade Vignesie e al 
navighi in plen oceano, des bandis di Barbane?... 

— Che el Signór nus judi, pre Nozent!... Indulà sino 
capitás ?... 

— C'al tasi!... 一 mi rispuint el predi. — El spetacul 
no i fasial nissune impression ?... 

Impression o no impressiòn jó 'o sai c'o viót nome 
ploe e fumate, indula che no mi vergogni a declará che 
tal mio cúr 'e jé penetrade une sbigule tremende. No par 
nuje, intindinsi, ma no mi varés plasút une pote crepa a 
Vignesie in mièz da l'aghe. 

Mi pareve che lis masanetis e fossin bielzà plomba- 
dis donge a regimenz intirs par supami el sanc e che 
batalions di bisatis e di sieui e barufassin tal sielzi el 
bocòn plui gustòs de mé peleate. 

Si rive ai Giardini. E’ fasin meti el bòl sul bilièt. Si 
monte in vaporeto e si torne indaür. Palaqual: 

— Avanti adajo!... Indietro a tuta forsa!... Quasi fer- 
mo!... Pronti per l'imbarco !.. Mola !... 

ID (alis ۰ 

Al continue a plovi. No si ۷۱۵ une malandrete nuje, 
ma noaltris si loghin lo stes difür, sòt l'ombrene fatidiche. 

A ogni fermade i siors che jentrin in camara e chei 
che dismontin nus molin ociadis di compassion e e' ri- 
duzzin tra di lór. 

Jó cumò 'o sudi; i ciavei e’ scomenzin a drezzasi sot 
la canute, lis giambis mi fasin jacun. Finalmentri e’ sin 
a Rialto. 

Si dismonte e si domande indula che si ciate la lo- 
cande che nus veve indicät sior Agnul Basandiele. 

Si s'ciavazze par une stradelute, si fas un puint, si rive 
scuasi donge di la c'o jerin dismontas dal vaporeto e senze 
incidenz, ma in gondule, si puartin par un canal, te ostarie. 

Naturalmentri la ombrenone 'e je restade simpri viarte, 
trionfäl come une bandiere. 

— I xe furlani! — al smice di voli el barcarül al vecio 
c'al ten salde la gondule a la rive. 

Chestis peraulis, ance se pronunziadis in maniere 
pluitóst maliziose, mi án ciarezzát el cúr. La nestre razze 
la cognössin a voli!... 

'E sune l'avemarie e lis ciampanis, cussi dolzis, e 
tornin a jemplámi l' anemate di un potent desideri di vé 
donge Lussie, Esterine e miò fi predi. 

Cul ciäf tra lis mans 'o scomenzi a suspira su dutis 
lis mès maloris, che ti capite la camarelute a visami c'al 

è pront in taule. 

IV. 


INDULA CHE I JENTRE ATILE... 


E’ vin mangiät une mignestrine di fidilins, mieze ale 
di polez, un panetin fof, che culi ei clamin montassü, ma 
bevude aghe sclete. 

Dopo el cafè me mochi in ciamare a para jù ancimò 
un bocön di formadi bausär e a fini dal düt el pan dai 
siet colps che mi e vanzät in ferade. 

Sul plui biel la camarelute "e ven a regola la stanze. 
Al e logic e naturál c'o vedi! ciapade la fantazzine pal 
ganassin par proclamai in t'une orele che no jé di buta 
tés scovazzis. Ce isal di mál s'o volevi prova la sensibilität 
amorose di une massarie veneziane? Siornò che la belve 
'e tache a berla tan che une leonesse feride. 

— Pandolo de furlan !... 

— Ma che la mi scusi... 

— Via de qua furlanasso !... 

— Ma che la mi scolti... 

一 Dime can ma no furlan !... 

— Ma che la mi dica... 


Come fevelä cul mür! La jene 'e s’ciampe vie superbe, 
cu la boce sbeleote e i voi spiritäz. 

'O soi restät instupidit come el müs denant el spielt. 

Te colmassie de mé solitarie indignazión, propri quan 
c'o soi daür a taca la butilie de sgnape par dismentea, al 
comparis pre Nozent. 

— Ma, Titute, ce sono mai chestis barufis ?... 

— Al خ‎ che i furläns a Vignesie no son ben viodüs, 
pre Nozent!... Ca nus odein!... Ca e' proclamin dime can 
ma no furlan!... In non di Dio, pre Nozent, tornin a 
Surisins c'a l'è miór l... 

— Dime can ma no furlan?! — al murmuje el predi 
— Ma e? falin, ei falin a fevelà cussì, Titute!... | venezians 


e! son di semenze furlane !... 

— Par da bon?... 

— No son sflocis... Che mi dedi un biciarin c'o pari 
ju el stizzòn e pò 'o voi indenant... 

Lu contenti e el predi al continue. 

一 Atile.… 

— EI flagellum Dei P... 

— Si, Atile une biele di al cale in Friül cun dute la 
trupe e al scombät in Aquilée, la seconde Rome... 

— Seconde Rome?!... Ma se cumò la vie 'e jé nome 
la glesie, cuatri rudinaz e palùt!... 

— In chè volte si ciatave a sei une des plui famosis 
citàs da l' universo !... 

— C'al vadi !... 

— Sicuramentri!... Atile al ciape la citát e la bruse 


intant che i militärs ei mandin in malore lis famosis ۰ 
pagnis de basse furlane... 
— Figuris indegnis!... 
— E’ disin che Atile, par gioldi di plui el spetacul 
dal füc di Aquilee, al vedi fate tira sü in t’une gnöt la 
culine dal cis'cel da Udin. 
— Lu trai !... 


— Cheste forsi 'e je une bale, Titute, ma el strüc de 
istorie al è che el popul di Aquilée, par salvassi da lis 
sgrifis dai barbars, nol podeve che la in miez dai palüs, 
su cualchi tiare piardude de lagune. Un poce di int si e 
fermade a Grao e chè altre 'e a slungiát el viaz fintremai 
ca vie. 

— Cal viodi !... 

— Nome cussi, Titute, e' an podút ancimò vivi e 
prospera i furlans di Aquilée!... 

— E parcé inalore la ano fisse cun noaltris? No sin- 
tino tal sanc un fregul di spizze furlane? Parcè ripudia 
l'antighe patrie e preferinus adreture ai cians?... Pre No- 
zent che mi dedi, ciare lui, une prese par che mi sclarissi 
la melonarie !... 

Palaquál el predi mi conte la storie di Vignesie in- 
dula che i jentrin turcs, arabos, indians, cinés, grecs, afri- 
cans, spagnui, ebreos e no sai ce tante altre giarnazzie. 
Cun dutis chestis ınessedanzis el sanc venezian de fur- 
lanie, cul passa dai secui, si è imbastardit, cussi che ti 
saludi o patrie furlane!... Ma el parangón dai cians no 
pues glotilu, in cussienze!... 

'O moli el cantin cu la speranze che la zornade c'o 
passarai domán 'e sedi un fregul plui serene. 

Come c'al è ver Dio, c'al plovi, c'al svinti o c'al nevei 
no puarti plui atör l'ombrenone a ris naranz e siespe: 
cause prime di duc’ i miei dolörs di caratar moräl, a sco- 
menza dai siors che nus rimiravin in vaporeto par fini al 
barcarül che nus a puartät in locande. Senze conta el ba- 


rufon cu la camarelute. 
Onestamentri 'o declari che culi nol jentre el pareploe. 

V. 


SEMPRE DRITI!... 


'O ai passade la gnöt bastanze pulit. Mi soi nome 
insumiat un fregul masse di Lussie, e di sior Agnul Ba- 
sandiele che nadavin insieme ta l'aghe dal canalasso, 
indula che j6 ur stavi daúr in gondule, cu l’onıbrenone 
viarte, intant che pre Nozent al lejeve el breviari. 

Ma parcé i jentrial tal siun el cavalir Basandiele, sindic 
di Surisins ? 

Dopo gulizion ’o soi lat a sinti la messe di pre No- 
zent a San Salvador. Une glesie stupende, ben proporzio- 
nade, dute di piere. Ma 'o confessi c'o vevi sugiziòn a sta 
la dentri e par di dute la sacrosante veretät no mi ver- 
gogni a declara c'o preferis un milion di voltis sinti la 
me messute te puare glesie di Surisins, pitinine pitinine, 
cui veris ròs e violèz e lis rosutis di ciarte sui altars. Chè 
di Surisins, cussi puare, nus compagne cun plui sempli- 
citat denant dal Signór. Cheste ca al par che disi: — ’O 
soi jó, no as-tu paure ?... Treme! — Come quan che si 
va in Tribunal o in Cort d'Assise a sinti i procès famòs. 

Finide messe si tente la visite de citat. Sul cianton 

de glesie e' domandin la strade plui curte par là in plazze 
a une guardie cu l’elmo, siabule e revolvar. 

— Sempre driti, sempre driti!... 

Palaquäl al prin tentatif di avanzade e’ sin läs a finile 
in lun canal indulà c'al è el palaz dal Gasetin. Si rin- 
cule. Si torne a marcia. Si infile une stradele tacade de 
prime e sempre driti, sempre driti si capite su la rive di 
un canäl cuviart di scovazzis che nadavin in libertät. Altri 
-rinculament. a San Salvadör. Altre marce cun t' une piz- 
zule conversión a gestre e sempre driti si rive la di un 
altri canal plen di barcis cu la verdure. Quarte rinculade 
e quarte marce indenant, cussi che sempre driti e’ tornin 
a ciatassi a San Salvadör. 

El soreli al inonde lis stradis. Avilis, si sintin sui 
s'cialins de glesie. Par pará vie la smare 'o impii une 
pontute di toscan. Pre Nozent al tache a tabacá, ma 
cun parsimonie. La int che passe nus mole ociadis di 
grande maravée. 

Al capite donge un biel zovin in monture zeleste cui 
botons d'aur su la panze, el portinár de Telve. 

— Loro sono foresti? — al domande, gentil. 

— Sissignor! — i rispuint — e non potiamo andare 
in piassa San Marco !... 

— Non c'è pericolo di sbagliare: sempre driti, sem- 
pre driti!... 

Nol è pussibil resisti, palaquäl i rispuint come che 
l'anime mé 'e imponeve, in chel momènt. 

— La senta! 一 idis — Per un poco va ben, e va 

bene anche « dime can» perlaquale siamo furlani e pò 
bon; ma quello che è massa va di sopra!... 

Pre Nozent al crót che la disperazión mi vedi voltat 
el zarviel, e al pracure di cujetámi. 

— Anin Titute, anin Titute!... 

— 'O soi sglonf, pre Nozent, 'o soi sglonf!... L' om- 
brene, « dime can », la camarele che uè di matine no mi 
a mance puartát el cafè, e cumò: sempre driti!... 

El predi al smice di voli al siör de monture. 

— Comprendo, comprendo! — al barbote chel altri 
e se moche tal paläz dai telefonos, cunvint di vé vüt dafa 
cun tun mat vienút fresc fresc di San Sualt. 

Al passe un girovago c'al vent molechis, bisate e 
passare. Pre Nozent i domande indula c'al € San Cancian. 
La al vares ben burit für lui un professór di Lussarie, 
sunadór di viulin, che nus varés fat zira Vignesie par 
ogni ciantón, senze paure di nuje! 

Chel dal pes al rispuint: 

— Per de qua: sempre driti, sempre driti!... 

Lu ai sfulminät cun t' une ociade. 

Plens di rassegnade volontät si ciapin sà un’ altre 
volte ee tornin a marcia. 

Si passe denant el molument di un siör cul baston， 
braghessis curtis, velade e ciapiel di curubignir, c'al rit 
beat ai colombs che si poin parsore lis spalis, e si continue, 

Un puint. 

— El lumar di ciase, pre Nozent ?... 

— Cincmilcuatricentotantentif !... 


Sage 


— Madone santissime!... 

Cheste volte i sin: cincmilcuatricentotantequatri, otan- 
tecinc, otantesis... 

'O salti di contentezze. 

Otantesièt, otantevöt... 

Un altri puint... In malore sempre driti! Indula isal 
lat a finile l'otantenüf ? L'otantenüf no si ciate!... Che lu 
vedin puartát vie di gnot?... 

Si ferme un pustir, e si domande la reson palaquál. 
Lui al spieghe : 

— Via per de qua ghe xe un ponteselo, pó 'na ca- 
leta. Se gira a destra, la seconda cale a sinistra. Altro 
ponte. Se volta a sinistra la quinta cale a destra. Li la 
numerazión la continua. 

S'o vès vüt a puartade di man une pistole i vares 
sbarät aduès duc’ i vòt colps. Mi mance invessi ance l'om- 
brenone, arme pericolose, cussi c'o limiti une vore la 
mé indignaziòn. 

一 Chel scusi ma perchè tuto "sto zirandolamento? 

— La roba la xe semplice: i ponti i ferma qualche 
volta la numerazión de le case. La la ghe xe una parochia e 
qua, benedeto, ghe xe un'altra !... 

Par no massacrälu i regali un toscan intir. 

— In cinque minuti i trova el numero !... Sempre driti, 
sempre driti!... 

Jó, veramentri, "o vevi oramai scomenzät a fà el 


cal al «sempre driti», ma el predi, puar vecio, alè 
disfat. 


Lu consoli. 


— Vignesie 'e jé un deserto labirintico, Pre Nozent!... 
Par podé zirále i úl la ciarte zirografiche!... 

Si rincule in vie definitive a San Salvadór, te locande. 

La camarelute — un fregul plui mugnestre — nus 
presente une ciarte di Vignesie grande come un bleön e 
li, cui ociai sul näs, jó e pre Nozent si semée el gran 
Napoleón cuan c'al jere daúr a studia el plan strategic 
par concuista la Prussie. 

A noaltris nus baste Vignesie. 


OEE. 


VI. 


CU LA CIARTE ZIROGRAFICHE 


Sichedunce, par butâle in vace, Vignesie 'e jé fate 
come c'o spieghi ۰ 

Metin di sci a Udin, in plazze Contarene, donge la 
statue di Floreàn e che si vueli passa là di chè di Ven- 
turin. Metin che fra i doi pipins ’e cori l'aghe dal cana- 
lasso. La distanze 'e jé di cuatri pàs. In tiareferme si ri- 
varès in t'un secont di minüt. 

A Vignesie, par vie da l'aghe, bisugne prime sbrizzà 
sot el palaz de Comune, la ji in borc San Tomás, s'cia- 
vazza pai Savorgnans, saluda el Domo, torná in plazze di 
che altre bande, riveri a dis metros la statue suspirade, 
.montà in cis'ciel par San Bartolomio, calà jit de rive e 
rasenta el ciaval di Re Vitorio. 

'O ài dimostrát che par une ciaminadine di un secont 
di minüt si piardin tre cuarz d'ore. Vaben che a Vignesie 
e an el vaporeto ma la moral 'e jé che, a fuarze di avanti 
adajo, chèl i metarès une ore bondante... 

E! ciapin lis misuris su la ciarte zirografiche e dopo 
vé cirut d'imprest un orloi di mar, par no piardi la tra- 

montane, avanti cul brun!... La speranze di riva in plazze 
San Marc, cheste volte, ’e je pusitive. 

E’ batin undis. Straordenarie la int intrupade, in chel 
budiel di stradele che si clame Merceria ! Come in t' une 
prucissión duc’ ei van par chè bande istesse indula che 
lin noaltris. 

— Pre Nozent — ’o murmui al predi 一 parcè no 
Si sintial fevela venezián ma duc’ i lengaz da l universo ?... 
C'al sedi tornát jit Atile flagellum Dei cun dute la trupe?... 

— Anin, Titute, anin!... — pre Nozent si suste 一 
Vignesie 'e jé mondiál!... Pò no säl che vegnin fintremai 
di Meriche a riveri la regine da l'Adriatic ?... 

Jó no capis plui nuje. Masse confusión. 

Mi visi nome che da un moment a l’altri, senze orloi 
di mar e senze misuris, si rive la che si doveve riva. 

Cussi 'o ai nasät che a Vignesie quan che si scugne là 
in t' un puest baste metissi in code a la int che ciamine 
denant di noaltris e avanti cul brun!... Sempre driti !... 

Plazze San Marc. 

— Pre Nozent, pre Nozent!... Chest al e el paradis, 
orcoboe !... 

— Silenzio ۰ 

La muse dal predi, tombadizze, cu lis masselis ben 
strentis e i voi sglonfs di lagrimis, mi indiche che el puar 
vecio al a l'anime e el cür in plene bulidure poetiche. 

— Chè "e jé la glesie di San Marc — mi spieghe. 一 
Chest, el palaz ducál!... Vé lis colonis di Mare e Todaro!... 
Tal miez di lòr, sòt i dogis, e' impiciavin i briganz e i 


ag کے‎ 


sassins!... Chè là di fazze 'e je la isule di San Zorz!... 
Cheste cà in bande, cu la bale d'aur,'e sarès la Dogane, 
e la glesie plui indaür 'e jé chè de Saltit l... 

'O sint clopa lis giambis. La melonarie 'e rodole vie 
lontan... Chest ca..., chel là... Zire culi..., zire culà... 

Lis bandieris che svintulin ta l' ajar serèn de matine 
radiose e’ finissin par inciocami dal dit. 

— Masse robe in t'un grop, pre Nozent, masse robe !... 

— Anin pò Titute, anin pardiane!... 

Cul trüc di no cola partiare, ’o soi rivät juste in timp 
a colocá lis mès puaris cuessis su la banchine di piere, 
sot el ciampanili. 


VII. 


QUATRI A Mi E SIS A PRE NOZENT 


Al sbare misdi. 

Masse grande la emozión. No si à voe di ۰ 

Pre Nozent mi domande: 

一 Lino sul ciampanili, Titute ?... 

— Avanti cul brun!... 

Si monte in assensòr e si scomenze a là sù. 

El cir mi bat. I bugei si messedin ta la panze in 
maniere rivoluzionarie... Di un moment a l'altri ’o ai la 
sensazión che mi vedin molat a tradiment un gran Duin 
tal bultric. El flat mi mance. El ciaruviel si ferme. 

— Madone santissime!.. Aghe dapardüt!.. Indula 
sono las a ciolile, pre Nozent ?... 

Jó 'o soi un puar casulin di campagne, palaqual siartis 
robis no rivarai mai a comprendi, ma cassà |’ incantesin 
alè tant a la puartade de mé melonarie che mi soi sintüt 
obleät a fà el segno de crós e a di un Pater. 

Sot di noaltris Vignesie 'e semée une gran rose po” 
jade in miez da l'aghe, indulà che là insomp el puint de 
ferade al & el mani che la ten unide a la tiareferme. 


a eat 


No sai ce tant che saressin restäs imboconas ali se 
un inservient no nus ves visät:. 

— Bisogna scendere, signori!... 

Si torne tal ciaruvièl e el felomeno de panze al fas 
repliche. Parvie che no mi soi sintät, quan che el machi- 
nari si ferme partiare lis més giambis si son viartis a 
archet e jé 'o ài fat une biele tarumbule, par fortune 
senze conseguenzis. Pazienze!... Mi soi ciatät a doprä pe 
prime volte un strument cussi speciäl par la su la piche 
di un ciampanili !... 

La tripe ’e je pluitost sclagnote, ma el desideri di 
Testa ancimò un fregul in mièz dal paradis alè une vo- 
rone potent. 'O insinui al predi: 

— E se bevessin un neri?... 

Si loghin al Florian, buteghe di cafe cu la mobilie 
a l'antighe. 

Biel non, Florian! Al odore di campagne sclete come 
Bastian, Varian, Tomäs e Crapute... 

Une vore di siorie. 

Feminis ben mantecadis, cu la boce a ciucio, plenis 
di anei e di colanis. Scarpins lustris e spetacolosis cialzis 
di sede. Omps vistús di lane clare, cu lis mostaciutis 
apene segnadis. 

Mas'cios e feminis sprafumas a Ù ultimo biondo. 

Par mé el paradis al è in plene funziòn. Pre Nozent 
invessi, ròs come un giambar, nol sa di ce bande 
scuindi i voi. 

'O impii la mé brave pontute di toscan, 'o ordeni 
ancimò un cafe, 'o mèt une giambe parsore chè altre e, 


— [yo 


ba = SS (PSS, ~ JA = 
KEITEN AN Dyak BW sè. 
A = e SID = 5 H ELI. 


sodisfat el voli parvie des pelandis, la mé atenzión si 
ferme sui colombs. 

El spazziso al scomenze a diradässi. 

A colp ei plombin in plazze, come un uragan, miars 
e miars di colombs. با‎ orloi al bat lis dös: l’ ore dal past. 

Si presente un siör dal comün, cul sacüt de blave. 
Dutis lis besteutis e' son tor di lui. Si poin su lis spalis, 
sul baret, sui bráz, su lis mans... Al a un dafá mostro el 
puarin a liberassi e podè dislea el sac. Finalmentri al se- 
mene la blave partiare, vicin e lontan. I colombs si butin 


parsore. 
Ce spetacul! Altri che el pasto delle belve tai casotos 


al marciát di Sante Catarine a Udin !... 

A la panze no si comande masse a lune. 

— Cameriere!.., 

— Tre moka?... Sei e trentacinqne!... 

— Piutosto careti, signor!... 

Chel altri al ciape sú lis palanchis e senze nance di 
eri s'e moche, 

E i colombs indulà sono lâs, dopo la mangiade? 

Te plazzute dai leòns, daür dal poz, 'e jé une fonta- 
nele... Veju cà che si son riunis par bevi e rinfres'ciassi !... 

Finit di svuatarà e' tornaràn tai nis a S. Salvadôr, 
S. Bartolomio, S. Maria Formosa, S. Polo, Ss. Giovanni 
e Paolo e ai Silos in Marittima c al vignarès a stai el 
puart di mâr di Vignesie. 

Cussi nus à spiegât une guardie zentil. 

Sempre driti, sempre driti el tornin in locande. 

'O tiri jú la canute: quatri sbitiadis. 


E 


A pre Nozent i son tociadis sis. 

Si sintin in taule. El camarir si fas donge e mi mur- 
muje cun cerimonie : 

一 Si guardi nello specchio, signore !... 

Propri tal mièz de ristocratiche golarinone a riz zalis, 
verdis, celestinis e blancis, un sigil gruès come une nole 
al dominave tan che une spile di perlis. 

No puès fa di manco di bruntulà : 

一 Vabèn el past, vabèn l’aghe par svuatarà, vabèn 
la puisie, ma bisugnarès insegnaur ance un fregul di creanze 
a chestis bestis, no ise vere pre Nozent ?... 

VIII. 


CAPAROSSOLI E COMPANIE 


Un sant omp, pre Nozent, — lu ai zà dite — ma no 
voi masse d'acordo cun lui parvic de mangiative. 

Ance uè, dopo la gran matinade poetiche, nome bru- 
detins, fidilins, ciar lesse e spinazis cu la sponge. 

El miò bultricüt al proteste a claris notis parvie che 
si sint masse trascurât. 

Prime di là un fregul a butassi, el predi mi prée di 
cori a visà el professôr di viulin che el capelàn di Lussarie 
al è a Vignesie. 


'O studi la ciarte zirografiche e planchin planchin mi 
met in strade. 

Volte e zire, zire e volte 'o rivi.'O frachi el campanel. 
Al ven a viarzi un sior tracagnòt, cun tant di barbe, 
c'al semée don Pedro el defont imperatôr dal Brasil, 
réquie. 

— C'al mi scusi, isal lui cussì e cussì ?... 

— "O soi jó!... 

— Pre Nozent, capelan di Lussarie, al è a Vignesie 
e mi mande a riverilu... 

— Pre Nozent ?!... El miò pre Nozent a Vignesie ? 1... 
Corpo di bio!... Ma che si comudi, c'al vegni dentri!... 

Mi a ufiart el vermut e mi a specificät che lui cumò 
al scugne la alis provis di orchestre indula c'al sune la 
sere fintremai lis quatri di matine, ma che tal doman, 
senze fal, al sarès corüt a ciata pre Nozent in locande. 


E’ fasin la strade insieme. 
Simpatic, el professòr. Furlan a l'antighe, sclèt e di 


puartament une vore ristocratic e dignitòs parvie de barbe. 
— Al viodara che i venezians no son triste int, come 


che disin. 
— La an un fregul fisse cun noaltris parceche e’pro- 


clamin ogni secont di minüt: dime can ma no furlan... 一 
i rispuint. 

— Ma al è un mut di di che si dis, benedet!... I ve- 
nezians ei vivin in mièz da l'aghe e e' clamin furlani duc’ 
chei che vegnin di tiareferme, che sedin di Udin, di Travis 
o di Padue, no l' impuarte... 

"O ai molät un suspir di liberazion. El grop de di- 
gnitat furlane ufindude mi e finalinentri lat vie da l'anime. 
Al reste simpri un altri cantin scabrös: el sbitiament dai 


colombs. 
— Eh, eh, eh !... Ciare lui!... Che si consoli!... Che 


si consoli!... Dopodüt si trate di colombs!... Cal pensi 
invessi se fossin stadis vacis e che vessin vudis lis alis !... 
Rasonament persuasif une vorone, palaqual 'o scugni 


sbassa el ciaf e mucite. 
El vermut mi a zontade a la fan ciapade in taule cun 


pre Nozent, une slisse afanose. 

Se fossin stadis vacis e che vessin vudis lis alis... 


’O barboti: 

— E se fasessin un ghiringhel ?... 

— Ma vulintir!... C'al vegni cun mé!... I plasial el 
pès ?... 

— A mì une vore, nome che a Surisins mi € inibit 
parvie che a Lussie, la mé femine, i reste sul stomi. 

— C'al vegni cun mé, c'al vegni cun mé!... | fasarai 
passa jó la voe dal pes: al viodara!... 

Si jentre in t' un bacaro di Calle della Bissa. 

— No frituris, sal ?!... Ma robe fine e che fas bon 
bevi ۰ 

E’ puartin in taule tre ciadins di caparossoli, cape tonde, 
cape lunghe, canestrei, granscole, gambareti, pevarazze, ga- 
rusoli e folpeti. 

— Sintiment, vino di sclopa? 

— C'al provi, c'al provi!... Al sintara, al sintara!... 

'O tachi cui caparossoli. 

Signór judaimi !... Ce odór, ce savor delicat, ce delizie!... 

E jü vin blanc !... 

Cuatri oris e' sin restás tal bacaro a supa, leca e 
bevi !... 

Tròs bocai vino parât jú pal glutidör? La statistiche 
'e sarès interessante parceche 'e puartares a cognossi la 
fuarze de int furlane. 

Al professôr i slusin i voi e ogni tant si slisse la 
barbone e si spizze lis moschetis. 

— C'al scusi, e lis provis d'orchestre ?... 

一 Oramai e' son finidis, ma no impuarte : la mé part 

تسس ات 


la cognös a menedet... Cumö c'al vegni cun me da Gino 
in Calle dei Fabbri a spieta l’ore di la a vore. 

Avanti cul brun !... 

Jó 'o teti. Al è inutil, Vignesie 'e jé une grande citát!... 

Ca di Gino e' vin mangiät bovoli in padiele, bisato 
femina, tripis lessis, ciár di ciáf e smilze; ma soredüt 
tornát a bevi in maniere cussi poderose c'o pués zurá su 
lis més creaturis che pal nestri gargät alè passät un di- 
luvi di blanc di duc' i abocáz e di dutis lis gradazións 
alcolichis. 

Mi lassi strissina vulintir te crapule: dopo el matrimoni 
’e je la prime volte co pués dispiticämi un fregul, lontan 
da lis jenis casalinghis. 

Parvie de companie dal professór mi sint une vore 
sigúr. Dal rest a Vignesie no si A paure di dove plomba 
partiare, se el vin al tae lis giambis. Lis stradis ei son 
une vore stretis, e a la plui putane i ciocs e’ pètin la me- 
lonarie in t' un mûr. I mûrs venezians e tetin a zuja cui 
ciocs e s’ai butin un cu l'altri a l’infinit, amorosamentri. 
Seso cunvinz inaloris che el cioc venezián al á la pero- 
gative di rodolassi pai mûrs fintremai a la puarte di ciase ? 
Se nol rive, vül di c'al e lat a finile tal canal. 

Sichedunce alis dis si pontissi un cu l'altri, schene 
cuintri schene, par judassi a lá te strade. 

Ce gust, tal fresculin de sere!... Ce plase se fos cun 
mé Lussie — la jene di Surisins — e ciamina a brazzèt 
insieme par chestis stradelis pituradis de lune ۰ 

IO scomenzi a deventa sentimental. Masse vin. 


El professör mi ciale tai voi e pó al mastie: 

一 Vuelial passa une gnotolade deliziose ?... C'al vegni 
cun mel... Al viodara ce robonis !... 

Une vós di baritono, in lontananze, 'e intone: « Essa 
giammai ramo 1... Amor per me non hal...» El mid pinsir 
al vá ca di Lussie e nol dismentée che figure porche di 
sior Agnul Basandiele c'al nade ta l'aghe dal canalasso cu 
la mé femine. 

Finide la ciantose el professór al zonte: 

— Sàl ?... E’ an reson di proclama: 


Pan padoven 

Vin vicentin 
Tripe trevisane 
Done veneziane !... 


Avanti cul brun!... 

IX. 


CRAPULE 


Su la puarte dal locäl el professör mi plante. 

— Ariviodissi!... 

"O soi restát incocalit. Madone santissime ce tante 
siorie!... Titute, Titute, indula sestu capität ?... Mi ven voe 
di s’ciampa lontan lontan. 'O fòs dietro front e avanti 
mars 'o tenti di mocame in ponte di pis, par no fami 
viodi. 

Mi tae la strade un siòr dut sbarbirät, cui ciavei tiräs 
su la cruchigne a fuarze di bio profumat. 

— S'accomodi, signore, s'accomodi!... — E mi tire 
jú la canute cun degnevule delicatezze. 

Jé no olsi a di di no e lui mi compagne ca di un 
taulin, mi preferis la ciadrée e mi domande ce c'o comandi. 
Parvie de sèt tormentose 'o ordeni mièz di rabòs dal 
Piave. 

— Non teniamo, signore !... Questa è la lista dei vini !... 

'O ciati la fuarze di meti i ociai e di lei la note. 

一 Che-mi porti lacrima cristi l... 

Cun dute la viste fuscade parvie de bibitorie, ’o Ai 


nasát a colp che bisugne meti in pratiche la racomanda- 
zion di sior Momolo Bressan, segretari di Surisins. 

A la vilie de partenze mi veve metüt in guardie: 
« Atento, sior Tila, atento!... A Venessia ixe famosi per trom- 
bonar i poveri provinciali che i vien da la campagna!... » 

Palaquäl, cu lis orelis ben spizzadis e i voi spalancäz 
'o pracuri di stà a lerte. 

Gran ligrie, gran sunsür di musichis, granc’ lampa- 
daris e balons eletrics. Gran feminis. Bocis a ciucio come 
al Florian, ma ancimó plui marcadis; cotulis curtis, tire- 
tetis e spalis ben in viste. Cozzutis speladis a la ultime 
mode. Perlis, rucins e pendacui. 

Siors in velade, cu la caramele inciastrade tal voli 
e zerbinòz che se propri no puartin la mude a quadrelüz 
blancs e neris, come me, póc i mance. | prins e' son 
foresc', chei altris ۰ 

Indula isal lit a finile el professör di viulin, cun dute 
la barbe ? 

'O slungi el cuel, 'o tiri i voi e velu là c'al è el pro- 
fessór, monturát in rós, sul palc da l'orchestre che invessi 
dal viulin ti sune el pilitón, cun tun bacan dal diaul. 

El davoi al devente simpri plui frenetic. 

'O sudi. La sèt 'e continue a tormentami el sgra- 
sajar. 

Finalmentri al torne chel dal lacrima cristi. 'O bèf 
in t' une tazze strete e alte. Bon, bon une vore. Bisugne 
dilu. Sèc, di abocat just. 

Lis ideis si sclarissin un tininin. 'O scomenzi a sin- 
timi a puest. 

La lûs clare da l'eletric si trasforme in colór di rose, 
in rôs, in violèt. 

Si presente une dame bionde, sgiambazzade, cun t'un 
nâs c'al semée el bec de suite. Boce large colôr sariese 
duriese. Voi comedâs in blù, vert e neri. Buinis ganassis. 

Cà bisugne doprà la sentenze di sior Momolo. 

— Sprechen si doic ?... 

一 Nuje nuje!... 

— Du iù spic inglisc ? 

一 Nuje ۰ 

— Parlè và fransè? 

— Nuje nije l... 

— In malorsega macaco !... 

’O sares sprofondät vulintir sòt tiare. Ma chè brute 
sgrimie no podevie dimal subite che no jere foreste ?... 

Denant di mé la int cumò 'e bale in maniere bufe 
e tacadizze. Chei da l'orchestre e’ ciantin e e’ zighin tan 
che i spiritaz di Clausèt. 

Un sùn di armonighe, malinconic e misteriós, si spant 
pa l'ajar. 

— Tango, tango !... 

Ce dolcezze, ce sintiment!.. Ah, podè sbrocami cun 
chè armonighe e dai dentri a la viole palidute c'o ciantavi 
sòt i balcòns di Lussie, cuan c'o fasevi l'amòr, indulà che 
in chè volte la femine no jere ancimò passade tal rango 
di jene casalinghe!... 

El miracul al dure un secont di minut. L'orchestre ’e 
devente furibonde. 

Avilit dal spetacul che no rivi a capi, mi buti disperát 
al lacrima cristi. Puedio confessa che mi son spontadis 
dos lagrimis di aviliment ?... 

Mi ven donge une biele more serpentine che fume un 
spagnolèt in t' un buchin lunc tan che un mani di scorie. 

— Permette, signore ?... 

— Si figuri l... 

Mi comedi el golèt e senze bada plui alis sacrosantis 
racomandazións di sior Momolo (vevio di resta bessól 
dute la gnöt come un pote?) i preferis: 

— Un gotto di vino ?... 

— Grazie. E se mangiassimo qualche cosa ?... 

一 Se non vuole altro!... 

Jó, alè notori, 'o soi plèn come un gút, ma el plasé 
di sta in compagnie di une creature deliziose, in cheste 
sale diaboliche, mi fas penetra tal cür une poetiche fan al 
brit di violis. 

一 Cameriere! Cosa ci a di pronto ?... 

E' vin mangiat persüt, ulivis, aragostis e une man- 
teche nere che si clame caviale del Volga. E bibitorie?... 
Un par di butilgis di spumant di gran marche, servit 
in t' un seglòt d'arint plen di glazze... 

— Alla salute, c'al vignarès a stai!... 

— Salve!... 

La dame, prime di bevi, ’e a spacolät tal vin un ba- 
stonùt c'al finis in forme di pale. 

Incuriosit, 'o domandi la reson palaqual. Nol è nuje 
ce di: 'e jé une invenzion ristocratiche! Chè spacolade 

li e’ son obleás a fale duc’ i balarins che bevin spumant 
par evita che el gäs dal vin al capiti in boce sul plui biel 
che balin in conseguenze dal moviment de panze. La 
rutade - dio bonino - nissun pò evitale, e inalore la 
puisie, indula la metino ?... 

El bal al cole tal satanic. EI cialt al s'ciafoe, el sudór 
al scomenze a puzza. 

Mi domande la dame: 

— Facciamo un fox P... 

— Grassie, no capisso... 

— Lei e qui di passaggio ?... 

— Sissignora, in viaggio cl’ istrussione !... 

一 Le piace Venezia ?... 

— Bastanzeta !... 

一 Romagnolo, forse ?... 

— Nossignora! Da la provincia da Udine... 

— Friulano ?!... Si vede !... Mi sono tanto simpatici i 
friulani l... 

Benedete di Dio !... Altri che «dime can »!... Cà i ores 
Lussie par viòdile a sclopà di gelosie |... 

'O clami el camarir. Mi presente la note pleade in doi. 

Tal mio zarviel 'e passe l'ombre di sior Momolo. Cu 
la man che treme 'o spalanchi la ciarte. Cent e otantedoi 
francs e sincuantesinc sentesins, servizio compreso. No 
pués fà di manco di gratami la melonarie. 

'O spudi lis ciartis di dis une a la volte. Al numar 
disevot 'o zonti i doi francs e sincuantesinc. 

La dame mi poche cul zenoli e mi murmuje: 

— Ghe dia la bonamán. 

'O slungi un franc. Altre pocade. Ancimò une e 
un'altre ancimò... A fuarze di poca e di slungia francuz 
'o rivi a dusinte francs taròns. Li mi fermi, dur come un 
ròc ciargnèl. 

El camarir al mèt vie lis palanchis e mi fas un inchin. 

— Grazie, signore !... 

— Si figuri!.,. = 'o rispuint jó, cun dignitat dal dòt 
furlane. 

Ciarüt el ghiringhèl, ma in fons, Momolo o no Mo- 
molo, si vif une volte sole e avanti cul brun !... 

'O s'ciampi a preleva la canute. 

— Quanto xelo ?... —'o domandi a la femine grasse 
e lustre che mi consegne l' indumènt. 

— Quel chel vol, signor ۰ 

IO moli un franc. 

La dame mi poche cul comedòn. 

'O slungi ancimò un. 

Altre pocade. 

Mi fermi al numar dis. Qualchi ciosse donge e 'o 
vares crompät une canute guove. Ma si vif une volte sole. 

'O poi el mantel de dame cun delicatezze, su t' un 
pär di spalis nudis che fasin dismenteà dutis lis maloris. 

— Mi accompagna, signore ?... 

— Altrochè !... 

'O ai la lenghe plui che mai imberdeade. El pès parát 
jü tai bacaros, lis bevudis, el bòl infernal, el lacrima cristi 
e el spumant mi an puartade donge une contentezze cussi 
strane, cussi mai provade, che mi sint di strenzi vulintir 


el braz di une dame tant, ma tant ninine. 'O sint ance 
di no podé fevelä, parvie de lenghe, palaquäl mi limiti a 
ingluti salive. 

'O sarai une belve ingrate, ma 'o confessi che la famée 
'e jé une vore lontane dal mió piusir. Scuasi scuasi no 
mi Dar nance di véle. 

Si vif une volte sole. 

'O ài za declarát che lis stradis di Vignesie cu la 
lune e’ inciantin. Cumò 'o zonti che cun t' une biele fe- 
menute a bràz, e' deventin di paradis. 

Si ciamine si ciamine si ciamine... Jó 'o tas parceche 
no feveli. Ma ance s'o ves podüt ciacarà ce varessio mai 
dit, puarin, s'o ài fat nome lis tegnichis ?... 

In cil 'e scomenze a sclari l'aurore. Si rive su la puarte 
de locande de//a Pace, indulà che stave di ciase la mé dame. 

— Rivederla signora e grassie, sala?... — 'O tiri jü 
la canute e 'o fas un gran inchin a la mode de furlanie. 

— Arrivederci!... — 'e rispuint la more. 

Si ferme un moment, mi ciale tai voi e pò 'e zonte 
a colp, cun langtidezze: 

— Accetta un buon caffe ?... 

X. 


A PURZITÒN 


Alis dis Dassadis mi ciati a sei in strade. Senze ciarte 
zirografiche, a nâs, 'o scomenzi a ciri la locande indulà 
che pre Nozent, puar biadac', cuissà ce gnòt tempestose 
c'al vara passade par cause mé. 

Une voe niate di ciantà mi ciape el cür, cussi c'o varès 
di gust zigât, a dute la int c'o incontravi, la mé felicitât. 

Mi limiti invessi a ciantuzzà sotvösvie: 


Benedet chel voli neri 

Che el mio gris supere el tò !... 
Oh mitinju un donge l'altri 
Compagninju se si pò !... 


'O soi beät, insumis, come un canarin in amòr. 

Alè pusitif che la gnòt passade te crapule mi a brin- 
cät lis ciartis di dis a etos!... El tacuin al sanglozze... Ma 
si vif une volte sole e avanti cul brun !... 

Mieze dozene di zirevoltis e 'o rivi. 

— Don Innocente ?... 

— El xe anda via presto 'sta matina. El gera un poco 
confusiona perche no lo ga vedesto in tuta la note... 

No pués fa di manco di mola une gran sossedade. 

— Vada lá, vada la che anche lei xe un bel tipo !... 
— 'e zonte la camarelute — Chissà indove che è stato!.., 

一 Oh Dio, cossa vuole!... Una visita al « fabarino »... 

La fantazzine mi plante adués doi voi che semeavin 
i ferai di un otomobil ristocratic, indula che a momens 
'e plombe partiare parvie de comoziòn. 

— Che la mi porti un savajòn cun quatro ovi, in- 
vesse !... — 'o domandi, seneós di cujetà el languor de 
panze. i 

'O voi a persembolami in plazze San Marc. 

'O buti vie vulintir qualchi ciarte di dis parvie dal 
ritrat documentari in miez dai colombs, indula che tre si 
son logäs su la me canute, senze fa maläns di sorte. 

O’ soi daür a ciala i pipins de fazzade de glesie che 
el predi mi fronte. 

一 Indula isal lat a finile jarsere ?... 

一 Ah pre Nozent, pre Nozent!... 'O ai ciatàt el pro- 
fessor di viulin, che lu salude tant!.. Mi a menât a bevi 
une tazzute: di une si fasin dós, tre, cuatri e via di seguit. 
No soi stát bon di brinca la strade juste de locande cussi 
c'o ai scugnút passa la gnöt te prime buse c’o ai inconträt!... 

— E a messe 'ste matine ۶ 

— 'O larai doman, pre Nozent, e 'o procurarai di 
ciapant dös... 

'O volti discörs. 

— Che mi spieghi une robe, par plase. Ce fasino chei 
cuatri ciavai su la glesie?... 

— Si trate di un trofeo antic mandät di Costantinopoli 
da un doge c'al jere lát a scombati cu la cuarte crociade, 
tor dal mil e dusinte. 

— Corpo dal mostro!... E lis pituris sòt i arcs ?... 

— E' son mosaics che rapresentin storis de nestre 
religion !... Robe fine, Titute !... 

— Nuje ce di, pre Nozent, ma ches musis di sanz ali 
no mi plasin masse, cun chei voglaz!... 

— Ce spropositát c'al è cuan che si mèt, lui !... 

— E lis ciandelis dal fornareto, indula sono?... 'E jé 
miez'ore c'o soi cul nòs parajar ma no lis ai viodudis une 
madocule !... 

— C'al vegni cun mé, c'al vegni cun mé, che nol stedi 
a sustassi!... — e mi strissine in bande de glesie, su la 
plazzute. 

— C'al ciali lassi}... 

— Nome cussì, pre Nozent ۰ 

— Ce volevial, lui?!... Cuan che el soreli al e làt a 
mont, lis ciandelis e' vegnin impiadis par test di un na- 
vigant che cu l'ajút dal Signór, si à salvade la vite, ains 
e agnoruns indaür, in t' une buras'ce tremende !... 

— Ma, e el puar fornareto ?... 

一 Che dal fornareto 'e je une zentil liende di popul 
che fas passà in onor di Pieri Fasiol, inocentamentri giu- 
stiziät, lis ciandelis impiadis par cont dal navigant rico- 
gnossint !... 

— Ma ‘e jé une trufe, c'al mi scusi, pre Nozent!...'O 
ai ance let un romanz cu la istorie... 

— Viodial, Titute, la storie 'e jé une robe e la puisie 
'e je um'altre. Vaben che dutis dôs ei dovaressin compe- 
netrassi, ma i orès, a cialà tant pal sutil!... 

'O impii la mé brave pontute di toscan. Si zire di 
ca, si passe di la, puinz a gestre e s'cialis a zampe. 

Cun duc’ i s'cialins c'o ai fat a Vignesie 'o garantis 
c’o vares podút la e torna di Madone di Mont almancul 
une dozene di voltis. 

Pre Nozent, parvie dal libri, al tete a dami spiegaziöns. 
Jó, naturalmentri, 'o capis chel pòc c'o pues capi, ma 0 
siguri, in cussienze, che duc’ chesc' palaz mi fasin une 
vore di sugizión. Palanchis, come palanchis, i venezians e' 
devin vent vudis a svuaz. 

Al sbare el canòn. 

Misdi. 

— Pre Nozent, 'o ài une slisse potente |... 

El predi al suspire, contrariat. 

— Simpri mangia, simpri mangia l... 

'O sarai un gran pote, ma no rivi a capi une robe. 

A Vignesie, e' an la manie di meti lapidis su dutis 
lis ciasis e su duc’ i palaz par ilustra cheste o chè altre 
istorie. E fin cà nuje ce di. Ma el Ousillis al è che si 
trate di scrituris in latin, franzès, todesc e inglés, senze 
traduzións di sorte, in maniere che el forestir di mieze 
bigogne, come mé, nol capis une malandrete nuje. 

J6 'o sai che a Ciampfuarmit, in furlanie, parsore la 


== (MN 


puarte di une locande, e' an tacade une piere cu la scrite 
che scomenze: 


Napoleon Magnus 


indula che si capis di bote e senze libri, che li dentri el 
gran Napoleon, cuan c'al e stat in Friül, si à fermât a 
mangia e magari ance a bevi une gotute di chel neri. 

XI. 


I TRUCS DE STORIE 


No fas par vantami, ma el palaz ducal, cun dutis ches 
decoraziòns, al semée une torte di crocant, cui ricams di 
zucar e vanilie. 

Robonis. 

Ance cu la tripe sclagnote parvie dal solit gusta nuje 
proporzionat a la puartade dal miò bultric, 'o pues rimirà 
a boce viarte, come i ocaz, cheste frabiche che rapresente 
une des maraveis da l' universo. 

Tal curtil, apene finide la s'ciale, su di un riplan mo- 
numental, fintremai al 1789 e’ tignivin la cerimonie da 
l' incoronaziòn ducal. 

El gnüf Doge, contornat de Signorie, zurade fedeltät 
alis lèz de republiche, al ciape in consegne la Zoia, barèt 
ducal, dalis mans dal conseir plui anzian, c'al pronunzie 
par latin: « Accipe coronam ducalem Ducatus Venetiarum ۰ 
Cussi almanco mi à spiegat pre Nozent, parvie dal libri. 

Si zire pa lis stanzis. Signór judaimi! Ce mal di ciäf, ce 
mal di voi e soredüt ce mal di orelis a sinti tabajà el predi. 

Mi visi nome che te Sa/a delle quattro porte, in t' un 

scompartiment dal sufit une figure, di Jacopo Tintoretto， 
'e rapresente el Friül c'al met vie la spade e che te Sala 
del Senato Palma il Giovane al á piturät simbolicamentri 
Udin in companie dai pipins di Bresse, Padue e Verone. 

Covential c’o declari che a viodi segnade la furlanie 
ca dentri, mi soi sglonfät di supiarbie ance se ché pitime 
di pre Nozent no tasès un secont di minüt ?... 

'O soi instupidit e strac. Finide la visite el predi al 
vül menámi in biblioteche. 

— Pa l'amòr di Dio che mi lassi ciapa une bociade 
di ajar culi, su la rive. El zarvièl mi spache la melonarie !... 

E’ traviarsin el Ponte della paglia. 

— Chel la vie, Titute, al e el puint dai suspirs... 

— Indula che butavin jù i condanäs a muri tal canal ?... 

— Ma no, ma no!... 

— Sui libris c'o crompavi prime di maridämi 'o ai 
simpri lèt... 

— Anin pò Titute!... El puint al consist in t' un cu- 
ridòr c'al unis lis stanzis dal Consiglio dei Dieci cu lis 
peresòns. Si clame dai sospiri parceche cui c'al passave 
la parsore, e al lave in peresòn, nol podeve che suspira : 
'e jé tant clare!... 

Clare o no clare jö mi permèt di considerale une trufe 
biele e buine, par cui c'al impare a cognossi la storie de 
so patrie tai romanz che vegnin für a dispensis la joibe 
e la domenie. 

Cheste gnove delusiòn storiche la ai leade al dèt 
insieme al truc des ciandelis dal fornareto. 

'O sint che la zornade "e finis in forme pluitòst cli- 

materiche parvie che mi è saetade te melonarie la visión 
di un altri trúc: el leon cu lis alis, embleme di Vignesie, 
c'al ten fra lis zatis el libri viart alis peraulis: Pax tibi 
Marce evangelista meus. 

Indula si sono mai viodüs i leons cu lis alis? Tai 
casotos, al marciät di Sante Catarine a Udin, tu podevis 
rimira la donna ragno, el müs cun doi ciáfs, un vidiel 
cun vöt giambis e cuatri codis... Ma leons cu lis alis, mai! 
Lu zuri su lis més puaris creaturis. 

IO domandi a pre Nozent la spiegaziòn latine dal libri. 

— San Marc al navigave sul már cuan che une gran 
buras'ce lu a metüt in pericul di ineassi. In cil si presente 
inalore un agnul mandät dal Signór c'al pronunzie lis pe- 
raulis stampadis sul libri. La tampieste si € bonade e San 
Marc al a podüt salvassi. 

— E el leon cu lis alis? 

— Ma benedet!... lui al e piés dai fruz... al úl savé 
düt!... A proposit, no vegnial in biblioteche?... No?... E 
inalore si viodarin a cene!... 

Finalmentri ’o soi restät bessól su la Riva degli Schia- 
voni a gioldimi la viste. 

Dopo vémi ristoradis lis fuarzis cun t' un biciarin di 
marsale, ’o tiri für la ciarte zirografiche, par la a viodi 
dal professör di viulin c'al sune el piliton, 

Jar, tal bacaro di Calle della Bissa, mi veve dit: 

— S'al cröt doman, söt sere, lu meni a mangiá po 
lente e pès la di un fritulin famòs, in Calle della Regina}... 

'O marci par stradis mai viodudis, cun pás franc e 

sigür, ance se el cür al e ansiös. La gnove fraiade si pre- 
sente deliziose ai voi de me panzute conturbade. 

A esaltè la grande felicität mi torne iniment un tòc di 
puisie che el professór, une vore tajät in leterature- culina- 


rie, mi a segnát, par che no la dismentei, sul notes, tal 
bacaro. 


Uno loda el bisato, un altro el ton, 
Quelo porta la rasa e questo el gò; 
Qua se esalta l’orada e la el barbon, 
Chi preferisse el rombo e chi l? inchiò. 


'E scomenze a vignimi l'aghe in boce, orcoboe!... 

XII. 


FINAL A GRANDE ORCHESTRE 


'O rivi in fune plazze indulà che un vuerir cu la 
mazze in man, a cavaloto di un ciaval, al cavalche parsore 
un basament di piere. 

'O domandi a un siôr, c'al lei el libri come pre No- 
zent, el nòn dal personagio. 

— Colleoni, general repubblica! — mi rispuint el 
forestir e si tire indaúr par ciapa la fotografie de statue. 

Biel, biel une vorone. Cun tant di elmo, el generäl al 
comande a la trupe: « Avanti cul brun !... » 

Fúr di une Calle, dentri in che altre, mi ven la spizze 
di spuda une constatazión pluitöst brutote. Fin di cuan 
c'o jeri pitinin 'o ai simpri savüt che a Vignesie lis femi- 
nis e" puartin el famös siâl neri. Di sede l’istät, di lane 
l unviär. Che no podes mai plui viodi Lussie, Esterine 
e mio fi predi se di feminis cul siäl, fintremai ue, jó no 
ai viodút che la veciute che domande la caritát su la 
puarte de glesie di San Bartolomio... 

E lis cartulinis al bramuro che ti rapresentin la citat 


ES Ab = 


b 
— —À URS 4 


* 


— M A l 
On 


— Al ad 
KS 
۲ SI | 


4 
a. p 
7 
# pe 
| An 
AM 


(AS 


EEE 


el 1 
TZ N 


da l'aghe cun t' un femine in siäl e la scrite «Venezia » 
in biele caligrafie ?... 

La vite ’e je simpri plene di delusiöns. 

E i giatüz? Indulà metino i batalions di giaz venezians 
che tegnin lontanis lis pantianis e che puartin donge i 
pulz? Mah!... El destin al & une vore crudél cun chestis 
puaris creaturis!... 

Par cont miò "o declari che a Vignesie no mangiarai 
mai e pò mai gneur in salse. 

Finalmentri'o soi cà dal professòr di viulin c'al sune 
el pilitòn. 

一 Congratulaziòns, Titute, pe concuiste di jarsere!... 
Une biele moraciate, eh !?... 

— Oh Dio! Si fas chel che si po... = i rispuint cun 
umiltät dal dit furlane e ’o impii la mé brave pontute di 
di toscan. — Ma lui, sior professòr, no sunial el viulin?... 

— Sicuramentri !... 

一 Invessi al soflave come un danät tal ۰ 

—- Parvie dai dolórs romatics mi è capität un cric te 
spale e inaloris... 

E’ ciapin la strade che mene in Calle della Regina. 

Al dis el professor : 

— Jar lui si lagnave dal dime can ma no furlan e jö 
i ai spiegät la resón juste. Cumo, s'al permet, i regali lis 
definizións: che mi son passadis pal zarviel cheste matine 
prime d'indurmidimi: « / ossi per i cani, i spini per i gatti 
e i fasioi pei furlani ». «Nè fasioi nè furlani xe grazia 
de Dio! ». 

No pués tase. 

一 Ma sior professör fasial apueste par guastämi el 
ghiringhel dal fritulin? No säl c'o ai une slisse portentose 
e che chestis robis mi sustin une vorone ?... 

一 Ciare lui! Bisugne ridigi parsore come c'o fas jó, 
altri che fotis!... Cal sinti, c'al sinti: 


— Furlan, vustu pan? 
— No go fam! 

一 Vustu del mio? 

一 Magnemolo con Dio! 


Mi limiti a gratá la melonärie. El professór al con- 
tinue : 

— Cumö i conti une storie. Une storie di veretät 
sacrosante, intindinsi!... Tal 1789 el an nomenát Doge 
Vico Manin di nobilissime stirpe furlane, puartade al pa- 
triziat tal 1631. El competitór, Pieri Gradenigo, cuan c’al 
a savüt c'al veve ciapade la trombonade al á tacät a 
berlà: « / ga fato doxe un furlan, la republica xe morta! ». 
E la republiche "e je muarte par dabòn. 

'O passi vulintir parsore lis insolenzis venezianis su 
duc’ chei di tiareferme ma no pués gloti une pote la bo- 
lade a fúc di Pieri Gradenigo. La republiche 'e scugnive 
muri lo stès: mi lu a sigurat pre Nozent!... 

Cumo c'o scrif, 'o ciapi l’ocasion par sbrocámi une 
volte par simpri di un gran fastidi che mi tormente. 

Che si ricuardin ben duc’ chei di lá da laghe, che 
noaltris furlans no savin dula picia lis peraulis di con- 
venienze che sgnachin cuan che scugnin favela de tiare 

furlane. E jé ore di finile, sintiment, di proclama: « // forte 
Friuli», > Friuli eroico >, « Friuli dolce e gentile» e po, 
senze cognossinus une malandrete, zonta, cun t' une sbe- 
leade: «el xe furlan /... >. 

Baste cu la retoriche! Cialainus ben tai voi e tal ne- 
stri cür c'al è grant e sclet, int di la da l'aghe e di la dal 
clap !... 

Palaquäl, al passe un furlan: jù el ciapièl, orcoboe!... 

XIII. 


NO SOI MASSE COMPENETRAT 


Avanti cul brun !... 

Dopo vé bevüt un tajüt di blanc al Calice e polsát 
denant miez litroto al Graspo de Ua, si passe el puint di 
' Rialt. Gioldude la viste a gestre e a zampe, no pués fa 
di manco di domandà al professór parceche a Vignesie 
e' metin für, sulis stradis, ma di preferenze sui canai, i 
necessaris come che usin tes campagnis de furlanie. 

El barbón al bacane. 

一 Ma no si trate di necessaris, benedèt!... Al e el 
diagó, indulà che la int 'e và a sintassi par fà cuatri cia- 
caris, gioldi la viste e ciapà un fregul di ajarin... 

— Che lu clami ajarin, lui!... E la spuzze da 1 aghe, 
indula la metial ?... 

Spuzze?... Cuale spuzze?... Ma no sal che un famós 
leterat franzès al a scrit un .libri su « L'odore delle acque 
di Venezia »?... E par odòr s'intint profum, ciare lui!... 

— Ole che lu trail... 

— C’al mi perdoni, Titute, ma lui, viodial, nol & an- 
. cimò bastanze compenetrat... Lu farai compenctra jó miör 
c'o puès!... Cognossial la storie di Marin Faliero ? 


— C'al conti, c'al conti!... 

— Une sere dal mil tresinte e sincuante Michele Steno 
al è lat a bala tal palaz dal doge Marin Faliero indula 
che jere une gran fieste. Al parares che el Steno si vedi 
ciolte masse libertát cun t'une damigele de dogaresse e forsi 
adreture cu la dogaresse in persone; la morâl 'e je che el 
doge lu a parät für di ciase a pis tal cul. Steno, par ven- 
dicassi, al A segnát su la ciadree dal doge, al Dalaz ducäl, 
lis famosis peraulis: 


Marin Falier da la bela mujer 
Altri la gode e lu la mantien ! 


— Ce figure sporce !... 

— El Steno alè passat sòt procès, ma al à ciapade 
une condane miserine miserine; cussi che Marin Faliero, 
c'al sperave che sgnacassin al senze creanze almancul la 
peresòn perpetue, plèn di fote, si mèt a congiura cuintri 
la republiche ma lu an scuvitirt e i an tajat el ciäf... 

— Bec e bastonat !... 

— La istorie'e jé ancimò plui bufe parvie che tal 
1400 e’ an proclamat doge sal cui?... Michele Steno!... 

— C'al ۰ 

一 Propri cussi!... Coragio Titute che a momens 
e' sin l... 

E’ disin che i cadorins si ciatin a vendi petorai al 
polo nord; ma ance i furlans, santissime pazienze, e’ son 
par ogni ciantòn, vadè!... El plui famós fritulin venezian, 

indula che van a furnissi ministros, prinzips e regnanz, 
al è furlan: di Codroip!... 

Dolzis lagrimis di amór patrio mi lavin la muse intant 
che el parón al inciarte : bisato, sepe frite, sepe roste, schie, 
gò, marsinoni, sfogie, passarini, siegoli, moleche, scampi, 
calamareti, ton frito e ton rosto... 

Granc’ complimenz, strentis di man, ariviodissi, mandi. 

Si loghin t'un bacaro indula che ance l'ustir al è 
furlan, magari di la da l'aghe, ma furlan: di Budoe. E’ 
clamin a fa companie al pès sis fetonis di polente blance 
di mièz chilo l' une. 

— Ce vin comandino?... Rabòs, padovan, friularo?... 

— Friularo! — al conferme el professór. — Vin des 
nestris bandis, Titute!... 

— Par di la sacrosante veretát, el friularo no lu ai 
mai sintút a nomenà!... — ”o rispuint jó cu la boce plene 
di sepe roste. 

El professòr al scomenze a dai sòt cui passarins ma 
i vanze timp par spiegami che el friularo al ven de furlanie 
parceche tal mil e sietcent i patrizios di ciase Widmann 
e! an traplantadis lis viz dal Friül tai lor possedimenz 
di Bagnoli. 

— C'al fasi el plasé, Titute, di scrivi sul notes cheste 
puisie in laude dal nestri vin: 

Ma tra ivini, el piti stimabile 
El pitt bon, el pitt perfeto 
Xe sto caro vin amabile 

Sto friularo benedeto ! 

Al passe el timp e cul timp i doplis dal friularo po- 
derós c'al travane el bultric, par tombolassi cul pès e la 
polente. 

— E lis provis d'orchestre, sior professór ?... 

一 La mé part, Titute, la cognòs a menedét!... Cumò 
bevin !... 

— E ciata pre Nozent?... 

— ‘O vignarai doman !... Cumó bevin !... Vive el Friül!... 

— Vive!... w 

E jü. 

Tor lis nüf si sgripiissi su pal puint di Rialt. 

Cà de locande el professôr mi salude. 

— Titute, parcè no vegnial cun mé ance cheste sere ?... 

— A fà el mat baste une volte sole!... Che moracione 
serpentine mi à spelát el tacuin !... 


س 


XIV. 


PINITINZE, MA NO MASSE 


No pués ancimó capi la cause dal ribaltón tai bugei 
di 'ste gnòt passade. 

La friture 'e jere veramentri deliziose; la polente, te- 
narine tenarine; el vin, poderòs — To ài dite 一 ma just. 

Masse bisate, forsi. 

IO soi rivät in ciamare dit in t'un aghe. El sgrasajar 
mi bruse, el ciäf mi bat come se cualchidün lu pestäs 
cul martiel. La lüs dai voi si & fuscade. 

Sinceramentri 'o cröt che el miò puar bultricùt si vedi 
inrabiat pe grande fadie. C'al vueli svindicássi e fami la 
al creatòr ?... 

E Lussie? e Esterine? e mio fi predi?... Dio bonino!... 
Cui varessial podüt tindi a la casulinarie ?... 

Par slontana el fastidi "o implanti la boce te sgnape 
e ju senze remissiòn !... 

'O soi plombát a colp indurmidit parsore une pol- 
trone e 'o ai tacät a insumiami. 

Une balene cu la fontane da l'aghe sul ciäf mi rosée 
i bugei. Lussie 'e zuée di ghega cun sior Agnul Basan- 

diele. Miö fi predi al va a morts di baraz insieme a Can- 
dide, la massarie ciargnele. Esterine ’e bale el tango cun 
sior Momolo Bressan denant la glesie... Une gran tampieste 
si bat su la mé persone cun duc’ i tons e i lamps 
concentrás a tamıburämi el bultric... Lussie e sior Agnul 
e! mangin milüz in tun prat, rôs di papavars... Veju che 
mi tirin pai ciavei, indula che, a fuarze di tira，i ciavei 
si trasformin in cuarz... Un siör in camisoto cun t’une 
biele barbe blance mi puarte sà tal cil intant che el ma- 
sanin te panze al continue a masanà... 

'O voi partiare... 

Mi rodoli sul paviment... 

Mi svei... 

Se mi vedès cussi cuinzat la jene di Surisins 'o do- 
varès considerämi defont, altri che fotis!... 

'O frachi el botón dal campanel. 

'E capite la camarelute. 

一 Go male de pancia!... Che mi vadi a crompare el 
Paliano 1... El bisato me la gà pettata !... 

一 Poareto!... — "e torne donge la frutine, cul decöt. 

'O bèf dòs buinis sedons e mi comedi pulidüt tal jet. 

Gnot pluitost tormentose. 

Gran corsis sù e jù parvie che la midisine 'e jé di 
un efièt miracolös... 

Sul crica dal di 'o ai podit indurmidimi e polsa fin- 
tremai lis dis passadis, cuan che la fantazzine mi a pre- 
sentát une savoride scugele di ۰ 

— Grassie, cara!... 

La brinchi pe vite. 

— Simpaticone!... — 'e rispuint, e mi comede i cuatri pei 
restás su la cruchigne a testimonianze de caveade antighe. 

— Come te ciamistu, cara? — i domandi, e la strenz 
cuintri di mé, fuart une vorone. 

— Lucia!... — 'e sbasse i voi la creature, e 'e s'ciampe 
vie conturbade. 

Mi concentri cui comedöns sul taulin. 

Dutis lis feminis e' son compagnis, e cussi ance la mas- 
sarie veneziane mi colarà tai bràz dopo vé fàt inutilmentri 
la jene. Dal rest jó 'o soi proprietari di une fisunumie 
Special che pläs une vorone a chest genars di pelandis. Ma 
bisugne c'o declari, in cussienze, che mé mari 'e jere mas- 
sarie e che massarie 'e jé stade mé none. Si dimostre in- 
sumis che si trate di une cuistiön di nature e voltile e 
zirile sang nol e aghe. 

La tatiche de concuiste 'e je semplice: lassà timp al 
timp. Une ciarezze inozente 'e à fat nassi un barufón in- 
dulà che pre Nozent al è capitát in ciamese a cujetami ?... 
Senteve là intanto... Tu vignaràs mngnestre!.. E mu- 
gnestre 'e jé deventade!... Uè i soi simpaticone; doman 
'e crepara d'amór par mét.. 

No ài mai vüt timp di dedicämi a studià cun profon- 
dität el zarviel des feminis in generäl e chel des massaris 
in particolär; e nol covente che cumó mi consoli el cür 
a considerà la tragedie che dal sigür ti à curtissade l'anime 
di cheste fantazzine. 


El profüm da l'aventure cun t'un sior forest anzianót 

ma ancimò in giambe ?... Visions amorosis tramontadis ?... 
El fabarin, misteri di une gnòt passade te crapule?... 

Guai cori daür a lis feminis, guai!... No si lis ciape 
mai plui e mai altri!... Molade la saetade amorose bisugne 
simpri tira el cul indaür: e' viodarés inaloris che e sa- 
ran lòr a plombanus aduès, disperadis. 

Par scrupul di cussienze 'o soi obleät a scrivi dut ce 
che mi passe pe melonarie. E Lussie, la mé femine? Po- 
darao jó tradile cun cheste gnove Lussie ?... 

Ponderin un fregul, serenamentri. 

La Lussie di Surisins no mi a fat mai un dituart. Jó, oh 
Dio, l'omp ’e jé un'altre robe!... Vabèn che lis més 'e son 
concuistis paesanis, di Mussét o di Tresesin; vaben che ance 
l'altre sere parvie de moraciate dal fabarin... Insumis el 
miò crussio si plante tal zarvièl unicamentri parceche la 
massariute veneziane 'e a non Lussie come la iné femine. 

El tradiment alè dopli: di nòn e di persone. No isal 
un fregul masse?... Une Lussie a Vignesie e une Lussie 
a Surisins... Une Lussie che no jé la mé Lussie... Indula 
che Lussic se vignis a savè che j6 la tradis cun Lussie... 
La risoluzión dal probleme 'e jé tremende, bisugne rico- 
gnossilu !... L’ uniche scuse c'o pués tira für, senze vigni 
masse ròs, 'e sarès che une Lussie si ciate a cent e cin- 
cuante chilometros e che altre a cuatri metros... 

'O ài pore che el Paliano, ciolt in misure masse bon- 
dante, mi fasi la atòr un fregul cu la melonarie. Mi fermi; 
ma prime di siara el notes 'o domandi a cui c'al vara 
la fortune di lei chestis memoris : 


= e 


— Crodéso ai siuns ?... Sì ?... E inalore parce la Lussie 
di Surisins 'e zujave di ghega e 'e mangiave milüz in t'un 
prat plèn di papavars cun sior Agnul Basandiele?... E i 
cuárs che son cressüz sul zarneli cuan che ducidoi mi 
tiravin pai ciavei ?... 

Rissolüt ’o proclami: Avanti cul brun !... 

Dal rest al e simpri timp par lá a confessäsi. 

XV. 


LA RASSEGNE 


— Vabén che lui, benedét pre Nozent, a fuarze di 
lei sul libri, al spieghe la storie di Vignesie in maniere 
che bisugne restà incantesemäs; ma, viodial, el professor... 

一 Lu mene a stravizzia !... 

— No esagerin, pre Nozent, no esagerin!... Cualchi 
bocäl di plui da l'ordenari pò ance dassi, ma stravizzia !... 

— No mi plas, Titute, no mi plas!... 

— Pretindial c'o resti simpri tacat a la sò tonie a 
sinti spiega cul libri in man?... Parcè vuelial tignimi in 
cròs cun dòt el ben che i vuei, pre Nozent?... Al è come 
se j6 lu sfidas a prova lis gradaziöns dal vin cuan c’o 
voi a proviòdimi tes cantinis de furlanie!... Dopo dòs taz- 
zutis al sares bielza a remengo, indula che jó 'o passi 
la tiarze dozene!... No vignaressial a stai un gran aviliment 
par lui resta cussi indaür?... El parangòn al file. J6 no 
pués che sintimi umiliät a zirandolà in compagnie sò Vi- 
gnesie a rimira sanz, agnui e madonis !... Pituris une vore 
bielis, no dis di no, ma par miò cont, cul truc da l' igno- 
ranze, i sanz cu la barbe i u sgnachi te categorie di 

Mustafa, el cursór, e chei senze barbe te categorie dal 
Sior plevan di Surisins, cu la panze in für-e la cozze 
spelade!... 

Mi soi sbrocät e lis robis si son justadis pulidùt, pu- 
lidüt, tan che pre Nozent nol à podüt fa di manco di me- 
tissi a bacanà. 

— Ben, Titute, jó dopo misdi ’o voi a dà une ociade 
ai cuadris da I’ Academie... Doman di matine lu compa- 
gnarai a l'esposiziòn!... 

— Ma senze libri, pre Nozent!... 

— Senze libri? Nol baste!... Lu lassarai su la puarte 


dal palaz parceche el patriarce al a inibit ai predis di la 
a viodi i cuadris... 


— Parvie?... 

Pre Nozent mi murmuje in t'une orele: 

— E’ an metudis in mostre masse feminis crotis!... 

— 'E devi sei interessante une vorone cheste espo- 
sizion! — "o rispuint cunvint. Dal rest come crotarie 
bastarès cialassi in zir, par strade, pre Nozent!... 


— Lui an d'a simpri une!... Vegnial a cene, cheste 
5 
sere ۰ 


— Puntual !... 
'O s’ciampi a saluda la me Luzie, cussì ninine e 


amorose e 'o côr a prelevá el professor di viulin c'al sune 
el pilitòn. 


Bagnät el sgrasajär te solite mieze dozene di bacaros, 
Si rive in plazze San Marc. 


Corpo da l'ue!... Te plazzute, parvie che jé fieste, 
Si son riunidis dutis lis massaris di Vignesie. 

'O ciali e "o giudichi cun voli sigür. Magris e altis, 
magris e bassis, grassis e gruessis, grassis e pitininis... 
Musis fres’cis colör dai milùz e dai piarsui... Musis su- 
padis come limons... Melonarîs pizzulis a forme di burele 
e grandis tan che anguris... Voglòns clàrs e serens, voglüz 
pizzui e traditörs... Ceonis a la paesane e ceutis une vore 
civilinis... Une poderose coleziòn di giambis. 'E predo- 
mine la trombe di stivál tipo marassial di finanze de 
pulissie tributarie. 

Saldis, el sen ben furnit, lis massarîs di Vignesie e 
gioldin la ore di libertàt di ogni setemane... 

La melonarie 'e je pluitöst conturbade. 

E la Lussie di Surisins?... E la Luziute di Vignesie ?... 
E Candide, la deliziose massarie ciargnele ?... 

La spuzze di vanilie, di sudór e di vueli e ciolin — 
par di la veretät — un fregul di incantesin a la puisie. 
’O strissini el professör a ciapa une bociade di ajar bon, 
su la rive, 

Mi spieghe l'omp da la barbe: 

一 El nonante par cent des massaris venezianis, al 
ven de furlanie!... [n ogni epuche e par dut el mont si 
ciataran massaris furlanis, Titute!... Al e un genar di valór 
special. Culi pò a Vignesie ’e jé adreture une invasión !... 
Persùt di San Denél, biscotins di Martignà e massaris. 
Chestis e’ son lis esportazions plui rinomadis de furlanie l... 

Robononis. 

Ance tal sietcent lis nestris fantazzinis e’ jerin consi- 
deradis cun just valör: 

No vede ste furlanote 

Che papote che le ga?! 

Che montagne f... Che arie fine}... 
Quele è tute polentine 

Che al paeis le ga magni. 


— Un fregul bufe la puisie, sior professór !... 
一 Ma simpri interessante, ciare lui!... 

XVI. 


L’ ESPOSIZIÓN 


Ancimò stracùt a cause dal Paliano, alis sièt 'o ceni 
cun pre Nozent. El puar vecio al è ruan e trasfigurát, 
parvie de visite a l'Academie. Duc i siei discòrs si con- 
cludin : 

一 Cumo 'o pués muri content!... 

Tor lis dis 'o voi tal cuzzo, indulà che Luziute mi a 
puartát un bon té di camamile che mi a fat durmi beát 
come une creaturine inozente, fintremai c'o soi montát in 
vaporeto par la a viodi l'esposizión. 

— Avanti adajo!... Indictro a tuta forsa!... Cuasi fer- 
mo!... Pronti per l’imbarco!.. Mola !... 

Cun dit el soreli, pre Nozent al vòl resta difúr pe 
viste dai molumens, cussi c'al a scugnüt viarzi la ombre- 
none a ris naranz e siespe in dute la só poderose magni- 
ficenze. Jó chel strument ali lu vares sprofondät vulintir 
in plen oceano, e cu la scuse che mi faseve mál un ۰ 
mi tiri in camara... 

— San Silvestro !... Santa Maria del Giglio !... San Zac- 
caria !... 

Sintát, mi nizzuli al fif-£if dal machinari. 

一 La Bragora!... La Veneta Marina!... 

Bastanze int tör di mé. Ogni tant cualchidün si jeve 
in pis, al met el ciäf für dal finestrin e po lu ritire... 

Un, doi, tre, cuatri a la volte... Messedament di stomi? 
Ciale ca, smire là, finalmentri ’o ai in man la cláf dal mi- 
steri. Donge la tabelute dal « Vietato fumare » e' an tacade 
chè dal: « Sputare in acqua ». 

— I giardini !... 

'O lassi pre Nozent a spazzisá pal zardin. 

Dòs oris e tre cuärz el puar vecio al a ciaminat sò 
e jù, tra i flòrs e la verdure, cu l’ ombrenone viarte, par- 
ceche dòs oris e tre cuarz 'o soi restat a visita stanze 
par stanze la mostre dai cuadris. | risultáz de fadie? Mal 
di ciäf e i voi fuscàz pa l'inciocament dai colòrs. 'O ai 
viodüt robis bielis e robis brutis. No puès zura di vemi 
istruit une vorone; ma come si fasial a vigni a Vignesie 
in bapòr cul ribas da l'esposiziòn, senze viodi propri 
l'esposiziòn ? Crepà ma viodile. 

'O ài segnát sul notes lis oparis che mi an fat plui 
impressiòn. 

QUADRIS 


Dafni e Cloe. — Une fantazzine bionde e crote 'e da 
di mangia a ucelüz di mil colörs, intant che un frutät 
moro, e cròt ance lui, al sune el sivilòt. Mi pararès di vé 
nasat el pevar. 

I finiti. — Int de ciase di ricovero. 'E puarte i segnos 
de muart che ven donge un pòc a la volte. 

e la camarelute de locande. 


Meriggio. — Tre feminis anzianotis. La prime disti- 
rade di fazze, un' altre in scliene, tal soreli, e la tiarze ta 
l'ombrene, donge une tende. La melonärie 'e je conturbade 
parvie che 5011 ۰ 

Scendendo dal letto. — Di muse 'e jé spudade Luzie 
la camarelute de locande. La grande perogative dal cua- 
dri e’ son lis cuessis de femine e la ciamese di sede c'al 
par di ciarezzäle. 

Maternità. — Dos pelandis in cinte. Jó 'o ai une vore 
di rispièt pa lis feminis rivadis a chest pont de vite; ma 
si sintivie par dabòn la necessität di meti in piture chestis 
ca, fodradis di une crodie di ardièl penze cuatri dès?... 
E la puisie dal gran misteri?... 

Bijou. 一 Cun chel nasüt a ponte e i voglüz birichins 
mi par di viodi Candide, la massarie ciargnele, cuan che 
fas la smorfeose. 

Adorando. — Ale un bambinèl apene nassüt chel 
c'al adore ei popul inzenoglát te taviele. Ah! ce ninin c’al 
è, cul dedùt donge dal nas! Al duär, el benedèt... Mi slon- 
tani in ponte di pis. 

Gloria. — La mari 'e dis rosari. I voi e’ cialin lontan: 
al fi muart in vuere. Une fotografie 'e jé pojade su la 
panarie, donge la gratule, insieme a la medae. 'O pensi 
a dutis lis maris nestris che ogni sere e’ disin rosari a 


glorie e pás perpetue des creaturis sacrificadis a la Patrie, 
SCULTURIS 


La donna che corre. — Ma indula vadie cussi in presse 
cheste fantazzine vivarose e senze pezzotis ? 

La ragazza e il fiore. 一 Jó «la ragazza» la viót e 
no je nance di butá tes scovazzis, seben un fregul strete 
di spalis; ma indula isal « il fiore », c'al vignares a stai? 

Madonnina. 一 Cun dut el rispiet c'o Ai simpri vüt 
pal Bambin Gesù, no pues fa di manco di declara che 
cheste muse 'e semée une fujazze. Ma la bussade che la 
Madone i mole, 'e jé plene di amór. Nome une mari 
sante 'e jé buine di bussa cussi. 


IO ciati el predi, dòt in sudûr, c'al lei el breviari. 
I fas la relazión de visite, e' bevin dôs limonadis tal cafe 
dal zardin (sis francs, servizio compreso) e si stabilis di 
fa une s'ciampade al Lido. 

— Avanti adajo!... Indietro a tuta forsa!... Cuasi 
fermo!... Pronti per l’ imbarco !... Mola !... 

Tif, tif, tif !... 

Si rasente un jòc blanc filetât in aur e si navighe in 
plene lagune. 

XVII. 


BIRE SCURE E MALINCUNIE... 


— Al è inutil discori, Vignesie 'e jé cussi speciál che 
par cognossile e compenetrâle, benedèt pre Nozent, nol 
baste el libri, ma bisugne vivi chenci ains e agnorums, 
Par no ruvinassi el sintiment, e svolà masse cu la fantasie, 
al è miôr, inaloris, navigà tiare tiare, e capi chel che si 
rive a capi!... Cuan che la melonàrie 'e jé ben imbunide 
di storie e di pipins, si côr a rinfres’ciale in t’un bacaro 
par che no sclopi e düt si mèt a puest!... 

— Can dal beät!... 

— A Vignesie 'o soi vignút par polsa e nò par sfa- 
diami ۰ 

— Lassin cori, Titute, lassin cori!... Pluitòst, se no i 
displas, i conti come che une volte i venezians e' cele- 
bravin la fieste de Sense, in ricognosiment dal domini de 
republiche sul mar. 

Sòt l'ombrenone famose, pre Nozent al tache: 

— EI Doge al montave in t' un bastiment, el Bucintoro, 
in companie de Siorie, dal Clero e dai Ambassadòrs des 
potenzis. Rivadis lis imbarcazions a l’imbociadure dal 

puart dal Lido, el Patriarce al benedive el mär e el Doge 
al butave ta l'aghe un anèl d'aur. « /n segno di eterno 
dominio, — al diseve 一 Noi, Doge di Venezia, ti spo- 
siamo, o mare!» 

— Vardare el passo!... Tessare e bilieti ala manol... 

El Lido. 

Stradòns, otomobii, picicletis, ciavai, mis, tranvàis e 
polvar... Si stave cussi ben a Vignesie senze el polvar! 
IO podevi ance sparagna la patine des scarpis !... 

Si ciamine si ciamine si ciamine, par 1a a viodi dal 
mar, ma plui si ciamine e mancul el mar nus ven donge. 
Femenam a spas in crotarie scuasi complete. Palazzòns e 
locandonis, ma la marine no si pò becäle... Veramentri 
si podeve rimira lis pontis dai casotos pai bagnos; ma 
une filiade alte e fisse, cun tant di cise, nus tapone el mär, 
Nance che lu vessin metüt in gabie !... 

Si rinunzie a la definitive scuviarte de marine parceche 
masse dificoltose. 

'O confessi: la slisse che mi è capitade donge, 0 
puès classificäle sataniche parvie che no ai ciatade la 
fuarze di metimi a malizia su la storie dal mar in gabie, 
come c'o varès vit tant a plase. 

Si jentre in t' une birarie. Dot granc' di bire scure e 
doi zardinetos di persüt, socòl, lenghe salmastrade, mor- 
tadele, salam, ulivis e saradelis nus confuartin, in compa- 
gnie a dôs pagnochis di pan cul imel. Une delizie; tan 
che si scugne torna a mangia ancimò mieze purizion di 
zardineto, compagnade da altris doi granc' di bire scure... 

I golosez e’ an fat meti di bande al predi la famose 
parsimonie de magnocule. Can da l'ue di pre Nozent!... 

Al passe eltimp e si ciacare di Surisins, di sior Agnul 
Basandiele, di sior Momolo Bressan, di Esterine, di Lussie, 
dal plevan e di Mustafa... 

Cun dute la contentezze che mi procure la graziose 
Luziute de locande, a sinti nomena ciase mé, la famée e lis 
figuris porchis paesanis c'o scugni scombati par pode vivi, 
mi capite la solite malincunie vajote compenetrade a un 
potent desideri di torná a Surisins. 

Pre Nozent, passút, al ronceuzze distirát te poltron- 
zine di vencs e jó, par para vie la smare, "o ordeni an- 
cimó un grant di bire scure. 

XVII. 


EL REDENTOR 


— 'O confessi, Titute, c'o bramarès une biele man- 
giade di bacala in padiele cu la polente cialde!... 

— C'al vegni cun mé cheste sere in Calle della Regina 
e si lecara i lavris !... 

— Ma, e el mio brusòr di stomi ۰ 

— Animo, animo!... Par une volte in tantis!... Uelial 
torna a Surisins senze nance vé serciade la polente cul 
bacala a Vignesie?... Manciarès altri!... Che mi dedi une 
prese, pre Nozent: la bire scure mi a intrunit la melo- 
nàrie l... 

E' tornin a monta in vaporeto. 

El soreli al scote. Si fermin difür, a ripar de ombrenone 
naranz e siespe: pòc estetiche, se olin, ma une vore comude. 

Bisugne che lu proclami: sòt el strument monumental 
Si giolt une viste che inamore. 

Pre Nozent mi spieghe lis maraveis ma 'o scugni 
confessa che ance lui al è un fregul mancul meche dal solit. 

— Viodial chè glesie laji, Titute?... Tal més di lui, 
a la fieste dal Redentòr, a buinore, une prucissión cul 


— 110 一 


Gu 


" LI ba E "e 
- d ` A 4 
ze di Venezia, ti sposiamo, o mare. Hi 


Patriarce e el Ciapitul "e ven für di San Marc, e traviarse 
la plazze, 'e passe su di un puint di len che fabrichin propri 
culi a Santa Maria del Giglio, pò 'e monte sun t'un altri 
che plantin tal canal de Giudecca e ti rive la de glesie, pes 
grandis funzións de matine. Plui tart i fraris dal con- 
vent ei fasin un ghiringhel cu lis autoritás intant che al 
popul 一 costumanze antighe — e' vegnin viartis lis puartis 
par dàur el cafe e l'aghe cul mistrd. Naturalmentri, Titute, 
i umign in t' une stanze, lis feminis in t un'altre... 

— Lis precauzións... 

— Che nol stedi a slengonà für di puest!... Sotsere 
el Patriarce, da l'alt de s’cialinade, al benedis cul San- 
tissin i fedei inzenogläs... Te gnöt la glesie 'e je dute 
splendente di lusórs... | fucs artifiziai e” completin la grande 
fieste religiose. 

— Benön, pre Nozent, ma el biel a! ven dopo !... 

— C'al vignares a stai ?... 

— Al vignarès a stai che a gnót i veneziaus e i fo- 
restirs e' capitin a gioldi el spetacul tes barcis e tes gon- 
dulis fodradis di balons e furnidis di fras'cis e di tapés 1۰ 
Cualchidün al sune e cualchi altri al ciante!... 

Pre Nozent si grate la cozze e al tabache. 

— Mi lu à contát el professór di viulin... E dopoi 
fücs, si mange e si bév... 

El predi al sgnofre el nás. 

— Lis pitanzis?... Razze rustide e pes!... S'al vůl savé 
alc di plui, i dirai che el pes lu frizin la sere prime e lu 
metin a polsà in t' une gran tirine, cuviart di zevole cuete 

tal vueli e asèt. Al va une cane cu la polente frede. Na- 
turalmentri i úl une biele file di bocai par podélu para jù... 

— Robe grevie... 

— Secont la resistenze dal bultric!... Po lis compagnis 
e! s'ciampin a fini la fieste al Lido indula che in rive dal 
mar 一 mi capissial — e’ spietin di saluda el soreli cuan 
che si alze, la matine. 

Pre Nozent si suje i sudórs. 

Par consola el puar vecio, copät, i vares preferit vu- 
lintir miez toscán di fuée bionde, ma i ministros de Glesie 
no parinbon a fuma fur di ciase, in presinze di dute la int. 

XIX. 


'E JE CUESTIÓN DI MECANICHE 


— Pre Nozent, säl lui ce che disin culi a Vignesie? 


Done, cani e bacala 
No sta ben se no xe ben pesta! 


— E ce i jentrial, c'al scusi? 

— Cu la bacalade di cheste sere nuje dal sigúr; ma 
pre Nozent benedet: Voce di popolo, voce di Dio!... 

— EI cialt i al disledrosät el zarvièl, Titute ۰ 

— Mi sintivi masse content a naviga par cheste strade 
armoniose e cuan che si jé masse contenz ’e jé la volte 
che capite une malore... 

— O ise la bire, Titute?... 

一 Al sara chel c'al sara ma jó mi insumii masse che 
Lussie e sior Agnul Basandiele e' son simpri insieme... 
No vores che mi plantassin i cuárs par dabon... 

— Anin, Titute, Anin!... Prime, al vaive parceche al 
jere seneós di torná a Surisins; cumo si suste parvie dai 
siuns!... — E’ passin sot el puint di Rialt. — C'al ciali, 
c'al ciali ce spetacul!... 

Un odör di freschin al profume l'ajar. La pes'ciarie! 
Une voe tormentose di polente e pès mi brinche el bultric. 

'O rimiri la « Ca d'oro >, une tindine ricamade a co- 
lors, e pò ’o buti für une consideraziòn. 

— Pre Nozent, no si podaressial risparmià dute: cheste 
aghe che cul riflès'e cope i voi?... Sal lui ce tante spuzze 
di manco che si spandarès par Vignesie ?... 

— Ce intindial di di?... 

— E' dovaressin imbuni duc’ i canai di Vignesie e 
planti parsore granc’ stradons e granc' zardins!... 

Se no soi svelt a brinca el predi par un bràz, mi 
plombe für dal parapet just tal canál e mi strissine, come 
nuje, ance l'ombrenone a rionis naranz e siespe. La muse 
dal predi 'e devente blance, rosse, verde. Passade la di- 
mostrazión patriotiche, el puar omp si sinte. 

— E la puisie, la grande puisie de nature, indula la 
metial, lui?... La sò anemate, c'al scusi, no capissie che 
l'aghe dai canal e i palàz che son atór atör e' formin une 
robe sole e uniche?... Palaz senze aghe e aghe senze palaz 
a Vignesie?... Titute, cheste volte la a dite gruesse!... — Si 
suje i sudörs. — E lis grandi personalität da l' universo, 
i artiste e i poetis che vegnin a gioldi la glorie di 
Vignesie ?... 

— Nuje pore!... 'O modifichi el proget!.. — "o ri- 
spuint testart piès di un roc ciargnèl — Cuviart el canal 
cun grandis fetis di lamarin, si fas cori parsore un biel 
tranvai eletric e no l'avautz adajo cui marinärs che an 
viodüt l'oceano come noaltris cheste matine e' vin viodüt 

el mär al Lido... No vegnin lis tarlupulis tai voi e,nance 
il messedament te panze... 

— Signorüt benedèt!... — Al jeve i voi al cil pre 
Nozent e al tabache. 

'O continui. 

— Cuan che capitin a Vignesie chei siors c'al à no- 
menät lui, un machinari special al ritire di ca e di là de 
strade el lamarin e el canäl, cun dute l'aghe, al torne a 
profumà el soreli. "E jé question di mecaniche !... 

Pre Nozent al tache a cojonàmi e al finis cun cheste 
antifone : 

— Che si uardi ben, Titute, di ciacarà cussi in pre- 
sinze dai veneziàns parceche al podarés capitài di plombà 
par fuarze in miez di che aghe che lui tant al odée !... 

Impiade la mé solite pontute di toscàn, 'o declari: 

— Po’ däsi che no sedi ancimó masse compeneträt, ma 
no soi cióc e nance massepassüt, palaquäl 'o manten la mé 
impiniön!... Nome cuan che son las a supa lis lidris pal poc 
i granc’ genios da l'umanitát e' son stás ricognossüs !... 

— Santa Chiara !... Vardare el passo |... Tessare e bi- 
lieti a la mano !... 

XX. 


STORIE E SIMPRI STORIE !... 


Si torne indaür. 

— Viodial, Titute, la stazion dal bapór ? 

— Un fregul scagarine par une cität di cheste fate!... 

— El famós puint di piere c'al unis la tiareferme cun 
Vignesie, lu an scomenzát tal més di avril dal 1841 e lu 
an finit l' 11 di zenár dal '46. Al à costät cinc milions di 
svanzighis. 

No mi maravei e pre Nozent s’ infot. 

— Cine milions!... Une monede, par chei timps!... 

— Vül di che ju vevin!... 

Pause. 

— Chel la vie al e el palaz dai Labia. A proposit, ï 
al contade nissune storie el professör di viulin ? 

一 L'omp da la barbe mi a contadis tantis!... Ma für 
che vegni, pre Nozent, e sperin che no fasi vigni el lat 
tai zenoi... 

— Po ce dal diambar ál intorsi c'al continue a sei 
cussì cunvulsif, Titute ?... 

— Simpri par cause di Lussie e di sior Agnul Basan- 

diele!... Un grop sul stomi che no mi va jul... Ma c'al vadi 
indenant, pre Nozent, e pensin a la bacalade!... 

El predi al torne a viarzi el libri, al lei e mi spieghe. 

— Sichedunce une di un dissendent dai Labia, che 
vegnin di Catalogne, al a dòt un gran gusta a cuarante 
personalitäs di Vignesie, indula che i plaz, lis sedons, i 
curtis e i pirons e” jerin d'aur. 

— Nujemancul ۰ 

— Finide la fieste al a ciapade dute cheste marcanzie 
e la a butade für dal balcòn, in canäl... 

— Ole che lu trai !... 

— ..par fa viodi c'al nadave te bondanze!... Anzi e” 
disin che el sior tal buta vie el tesaur al berläs come un 
danät: < Le abia o no le abia, sarò sempre un Labia ! >... 

— Mi pläs el trüc, pre Nozent, mi pläs une vorone; 
ma 'o soi sigúr che el Labia al veve metude prime une 
rêt sòt da l'aghe par ricuperà el tesaur di scuindòn!... E" 
son buladis che no valin un boro!.. E cheste ciasone 
culi ?... 

In presse el predi al spalanche el libri. 

— Al è el famòs palaz Vendramin, indula c'al è stat 
di ciase Wagner, el gran musicist todesc... 

— Mai sintüt nomena !... 

El predi, saldo: 

一 Chel po c'al a scrit... c'al à scrit in musiche... — 
e al cir sul libri. 

— C'al vedi scrit ce c'al vál!... Jé te musiche 'o soi 
pòc compenetrat. Mi visi nome di vé sintüt agnoruns in- 

daúr a Udin, al teatro « Minerva », el Nabucco cui vuerirs 
a ciavàl... Pluitöst la scriture che an rigiavade te piere sòt 
i balcòns, a bas, ce signifcat varessie ?... 

— Oh Dio, 'e jé tant clare !... 

Par no fa ogni moment la figure dal pote, mi limiti 
a supa la ciche dal toscan e a marcami lis peraulis sul 
notes par domanda la spiegaziòn, apene c'o puès, a miò 
fi predi: 

NON NOBIS DOMINE 
NON NOBIS 


Se j6 'o soi pluitòst suturno, pre Nozent si ciate a 
sei in vene di tabaja piès des feminis cuan: che sintin el 
timp. 

— Bisugnarès che lui, Titute, al podès cognossi un 
fregul la storie de difese di Vignesie tal ۰ 

— Par compeneträmi di plui?... Che la lassi là che 
je, pre Nozent, pa l'amòr di Dio!... 

— C'al sepi almancul che i furlans si an fat onór 
une vorone e che generai furlans e' comandavin lis trupis 
cuintri l' imperatòr da l'Austrie. 

Mi svei. 

— 'O ài propri plasé !... Ma ance Osóf tal'48 si à con- 
cuistade la medae d'aur al valor militar !... 

Ducidoi e’ vin pojat i voi su lis ondis che batin cuintri 
el vaporeto. Ducidoi e' pensin a la nestre tiare lontane 
che a nudrit tal sò grin, mari amorose, lis plui gloriosis 
paginis di storie, di sacrifizzi e di martiri che un popul 
puedi vanta. 

I voleve cheste sbrocade par metimi un freghenin in 
ciarezzade cu la melonarie!... 

Solitari, te me stanze, ’o continui la relazión de 
zornade. 

No si è rivas te locande c'al capite el professòr di 
viulin. Dopo vé strucát e bussát el predi, al proclame, la 
barbe al vento: 

— Ve 'o ai fieste e la passi cun pre Nozent indula 
che son vincenúf ains e cuatri més che no lu viodevi L.. 

— Che nus tegni companie la da l' ustir di Budoe!... 

— Baste la peraule!... 

— Avanti cul brun !... 

Prime de gran bacalade e' vin serciät une famose mi- 
gnestre veneziane: « Risi e bisi». Ris e sesaròns, c'al vi- 
gnares a stai. 

Pai furlans che no àn masse pratiche di culinarie mi 
spieghi come c'o pués. I «risi e bisi » si fasin cul pestat 
di savórs e qualchi fuée di fenoli. E' vegnin cuez tal brüt 
di ues. La dificoltät mostre 'e consist tal cognossi el pont 
just de bulidure e tal save ben dosà la cuantität dai ris 
e dai sesarons. 

XXI. 


'O MOLI UNE OCIADE AL LIBRI 


Pre Nozent, puare creature, al è ancimd tal jet cul 
preventivat brusòr di stomi, indula c'al à scugnút bevi 
dos buinis sedons di chel Paliano che par fortune mi jere 
vanzät a mi. 

Ce di gust che i veve dät dentri a la pitanze che vin 
fate für dopo i ris e sesaròns!... No bisugne che lu disi a 
nissin ma un bon litroto di friularo al à parât jù pal 
gargät ance lui, par podé comedá te panze la polente e 
el bacala. 

Jó ’o soi un fregul stracùt, no dis di no, e 'o ai la 
boce leade une vorone. Forsi ance a mi un guciarin di 
Paliano al lares benòn... Ma come si fasial, se el predi 
al à bisugne di une dose di rinfuarz parvie da l'efièt?... 
La caritat cristiane mi oblée a pati par vé maniere di fa 
dal ben al prossin; palaquál 'o buti jù chestis cuatri ris 
e'o passi fuei par fuei el libri di pre Nozent... 

Prime di segna chel c'o ai ciatat di straordenari, bi- 
sugne c'o fermi su la ciarte une dolze novität: Luziute 
mi a molade une gran bussade su la melonarie !... 

[se o no ise deventade mugnestre la polezzute ?... Altri 
che « dime can »!... Chi dispressa crompa !... 

IO declari che a Vignesie e an vit el fiat di meti alis 
stradis nöns di cheste fate: 

« Rio terra degli Assassini - Corte della Anguria - Calle 
dell’ Aseo - Fondamenta del Baccalà - Sottoportico dei Bal- 
loni - Sottoportico dei Bisati - Ponte dei Baretteri - Calle 
della Malvasia - Calle delle Ballotte - Fondamenta della 
Tetta >. 

Tes localitäs ripuartadis no an lafè la specialitát di 
vendi angurie, asét, bacala, balöns, bisate, baretis, balotis 
e vin di Malvasie come che si podarés crodi. Almancul 
cussi mi a sigurät Luziute cuan che mi a preferit un 
fernet al selz; ma no ai podút istruimi plui profonda- 
mentri parceche la fantazzine 'e jé s’ciampade vie cu la 
scuse che i vevi dat un spissigon masse fuart in t' une 
cuesse. 

'O continui a volta lis paginis dal libri. 

Velu ca un Ponte dei pugni!... La spiegazion 'e spe- 
cifiche che sui puinz senze parapet di Sante Barbare e di 
Sante Fos’ce fintremai al 1705 i « Castellani » e i « Nico- 
lotti» e' fasevin la gare dai garùfs e e' guadagnave la 
companie che restave parone espotiche dal puint senze 
là a finile tal canäl. 

۱۵ lei: Campo delle Furlane. Te plazzute, pa l'oca- 
sion di cualchi sagre, si balave la furlane che cumö, cun 
dutis lis modernitas plombadis su lis spalis, 6 jé passade 
di mode. 

Ma el libri mi a ance insegnät che i furlans che 
stavin di ciase a Vignesie tal mil e cincent e’ scugnivin 
fà i pompirs!... 'O ai ciatät a Sant’ Antonin une Calle 
e une Fondamenta dei Furlani; e la storie 'e spieghe 
che el Consiglio dei Dieci cun t'un decrèt dal vincecinc 
di setembar dal 1454 al a ordenät che i «...furlani qui 
morantur in calli furlanorum...» e’ dovevin metissi in 
note la dal capo borc par cori a distuda lis ciasis che 
ciapavin füc. 

La fantasie ’e svole e ’o viót i miei compaesans in 
calsebraghe, cu l'elmo sul ciäf e el tubo de pompe in man... 

Mi domandi: la tiare furlane ae dät a la glorie de 

republiche di San Marc nome pompirs e massaris ?... 
1 Pre Nozent e el professór di viulin, intant che si 
mangiave el bacalà, mi vevin spiegät che el Friül al à 
simpri regalat al leon cu lis alis umign di grande sienze 
in ogni epuche e a plenis mans. 

El predi si lamente. 

'O cór. 

XXII. 


I BEBEI 


La a vude un fregul fisse, pre Nozent, tan c'al a scu- 
gnüt fermassi in locande. Jó mi soi distirät te poltrone 
a lei ancimo el libri di Vignesie e a tigni compagnie al 
puar vecio. 

A misdi el predi al a glotüt nome un brudetin, ma 
ance Titute si e limitat a une mignestre di fidilins e a 
une cuezzute di polèz. Indurmidis ducidoi come frutins 
di tete, tor lis cuatri Luziute 'e ven di corse a visa: 

— El xe un sior co la barba!... 

Simpri puntual el professòr di viulin c'al sune el pi- 
litòn !... 

Gran gargat e gran bultric. 'E jé magari vere c' al 
pae simpri Titute, ma la ligrie che ıni puarte donge chest 
omenüt cu la barbone 'e jé cussi straordenarie c'o spudi 
lis palanchis de bibitorie senze stuarzi boce. 

E’ consegnin pre Nozent a Luziute e s'e mochin a 
torzeòn par Vignesie ancimò une volte. 

— Sior professòr, doman dopo misdi lu lassi!... 

— C'al vadi!... Propri dabon! ?... 

— Al sa: i afárs, cualchi cambialute, la famée... ， 

一 Orpo! mi displás!... Cumo che si compenetravissi 
cussì pulit ۰ 

一 Al pò nome crodi se no mi bruse scugni lassá 
cheste citat sul moment c’o scomenzavi a compeneträle!... 

— Al è destin di dute la int, cuan che jé sul finì dal 
compenetrament!.. Ma al tornarà, al tornarà, no ise ve- 
re?... Intant c'al permeti che ué 'o ufrissi jó une tazzute 
di Recioto !... 

Al Calice. Si bêf la prime tazze. Bon une vore. Mi 
sint in dové di ufri la seconde. El professôr, deventät di 
manie large, al ordene la tiarze. Podevial restà indaür 
Titute Lalele, prin casulin di Surisins?... 'O fas puarta la 
cuarte. El professôr, testart come duc’ chei di Lussarie, 
mi impòn la cuinte. Par no umiliâmi, i fâs parà jù la seste... 
Dopo mi visi nome che pae tu, pae jó, pae che ti torne 
a pajà; senze ufindi nissun, Titute al a scugnüt spudà für 
dutis lis palanchis e buine gnòt. 

Si spazzise in Merceria e si ciale lis mostris dai ne- 
gozzis. Ce tantis maravéis |... 

Par strade nuje otomobi, nuje picicletis, nuje ciarüz 
come a Udin - umbrizzon dal Friül!... Vabèn che ogni 
tant i puinz e’ disturbin i sghirez, ma almancul culi si pò 
rimirà lis vetrinis senze pôre di restà sfracajâs par cause 
di cualchi machigne otomobil !... 

Al dis el professôr : 


— No puartial nuje par « Suvenir» di Vignesie alis 
sòs feminis?... 

— Al a resón, sior professör, al a resòn!... I ores 
cualchi ciosse di bièl e che no costas masse... 

C'al vegni cun mé !...‏ سب 

La tabele de buteghe 'e indiche: « Specialita veneziane ». 

Ce tanc' bebei!... 

Par fale curte: tire mole e mole tire, dopo vé metüt 
in pratiche la esperienze che duc' noaltris paesans de fur- 
lanie e' vin tal crompa la robe; dopo vé ufiart insumis 
metat presi e sei s’ciampat für de puarte une dozene di 
voltis cul professór che mi tire pe giachete par che mi 
calmi; finalmentri, dot in t'un'aghe, ma sodisfät, o ài 
concludüt l’afär. 

Mi soi puartät vie: 

1. Une file di perlis gruessis come macaröns e deco- 
radis a rosutis. Pe Madone di Lussarie. 

2. Une pipe di schiume che rapresente el ciäf di Cari- 
baldi, cu la baretine e el penac. Pipe patriotiche che 
mi regali a mi e c’o doprarai nome tes grandis oca- 
sions. 

3. Un pontepet di mosaics neris cun scrit Venezia in 
caratar gotic. Par Lussie, la mé femine. 

4. Doi columbüz di plomp, pitinins pitinins, ma cussi 
ben pituräs che se fossin granc' al natural e' semea- 
ressin vifs. Par mé fie Esterine che ju metará a pare 
bon donge la s’ciatule de ciprie. 

5. Une gondule cu lis capis tacadis in zir. Al semee un 
ogèt di tinèl e invessi si trate di un calamär. Par mio 
fi predi. 

A Candide - la dolze massarie ciargnele - no ai 

crompát nuje par nò fa nasa el pevar a Lussie. | provio- 
darai un pär di stafez cul floc su la ponte al marciät di 
San Denél, cheste setemane che ven. 

Cul scartóz ben inciartàt "o rivi donge l'orloi, sòt 
Parc c'al da in plazze San Marc. 

'E scomenze a gota la ploe. ’O alzi el ciäf, par mt 
sura la fuarze dal timp, e ti viöt parsore la puarte di une 
androne un pipin c’al rapresente une vecie cul pestel in 
man. Sot e an segnát: 


ADDI? XV GIUGNO MCCCX 


— Ce dal folc ise cheste robe ? 

El professór mi conte che la vecie ti a salvade la re- 
publiche di Vignesie da une gran congiure. I congiurás 
e! passavin propriamentri là sòt par cori a ciapà el palaz 
ducál, cuan che a la femine, che curiosave sul balcón, i 
sbrisse di man el pestel. El pestel al sfracae el ciäf dal 
capo dai congiurás e chei altris s'e mochin plens di sbi- 
gule. La rivoluzión 'e jé finide. La republiche 'e je salve!... 

A la vecie i an dite: « Tu tu ás salvade la Patrie; ti 
darin, par ricompense, ce che tu desidaris, baste che tu 
fasis la to domande cun dós peraulis solamentri ». 

E jé 'e a rispuindút: 

— Vito, coverto !... 

Dopo muarte e’ an olüt onoräle cun t'un molument 
indula che semée la strie dal « Castello incantato » come 
tai casotos di Sante Catarine a Udin. 

Ma chest nol jentre cul pestèl patriotic. 

El professör al s'ciampe alis provis d'orchestre e jó, 
dopo ve spietät che boni la ploe in t' un bacaro daür la 
glesie di San Marc, 'o torni in locande, cul fagòt dai bebei, 
a ore di cene. 

IO distiri el tavajuz sui zenoi e mi ven in man une 
letare cu l’ indiriz: « Signor Giombatta Lalella >. 

Prime di viarzi la buste 'o nasi: spuzze di bon odór. 

XXIII. 


LA GONDULE 'E VÀ, 'E VÀ... 


Nüf. Cil trasparent, dopo la ploe. Ajar fresculin e 
zentil. Une biele lune 'e regne in mièz da lis stelis. 'O 
impii la mé brave pontute di toscán e legri, ma cul cúr 
sotsore come che si tratas de mé prime aventure amorose di 
cuan c'o jeri tes tegnichis a Udin, 'o rivi la dal puint di 
Rialt, sul puest c' al specificave el bilièt ciatát tal tavajüz. 
Si presente un gondolir, cul baret in man. 

— El se comoda, parón ۰ 

Mi preferis el braz, 'o justi el pas e mi sinti donge 
di Luzie, la camarelute de locande. Ma no vadé la solite 
Luzie in papuzzis e cul grimäl!... Une creature deliziose, 
invessi, vistude di sede sgargiante, cialzis colör cinise, 
scarpis lustris e zazzarute (vulgo: pedoglere) ben petenade 
e sprofumade di vanilie. Un bombón di Luziute, insumis, 


-e 'e sarès stade perfete se si vès piturade la boce cun 


t'un fregul di pratiche plui parsimoniose. Nance che vès 
mangiade masse paste sute al pomodoro e che si fos di- 
smenteade di netassi cul tavajùz!... Ma i voi e' jerin neris 
come el ciarbòn, e un biel par di guanz cafè e lat i scuin- 

devin lis mans forsi dis sentesis plui grandis di chel che 
varessin dovüt sei. 

Completade la rapide visite estetiche e consolät el 
cúr par vé cun me, in t'une gnòt come cheste, une creatu- 
rute che no jé di butà tal canal, ’o ringrazzi la frutate dal 
pinsir delicat... 

La gondule silenziose ’e sbrizze su l'aghe cujete come 
el vueli. El nizzulament al da a l'anime mé une conten- 
tezze tant fuarte che no puès fa di manco di spizza lis 
moschetis e di tira su la mé spale el ciäf di Luziute, in- 
dula che par logiche conseguenze ’o ai scugnüt molai une 
bussade tai ciavei. 

L’odör di vanilie mi a implenät la boce tan c'o vès 
mangiät une purizion di piscotins. 

Ma la gondule 'e va, 'e và!... 

Par un canal e par chel altri !... 

Te pás plui stupende... 

Un siün ۰ 

E' an reson di proclamà che a Vignesie i canai e 
rapresentin une seconde cualitat di stradis. S' al covente, 
"o confermi che cheste cualitát "e je ben plui poetiche di 
che altre de piduline. 


» 


Si sintissi in gondule come i nestris vecios, in furlanie, 
si sintavin te carete, tal landò o tal brun... e avanti a tor- 
zeón pa l'aghe. Une biele robe, nuje ce di, che fás svolà 
la fantasie, ma la gondule 'e marce une vore planc e ina- 
loris e’ an inventat che specie di masanin che clamin no- 
toscafo: un otomobil di mar. Cun chest strument si cor 

av‏ وود 


an سه‎ 


une vore in presse, in mièz alis ondis; ma jó 'o soi pu- 
sitivamentri cunvint che par fa l'amòr bisugne dopra la 
gondule... 

No sai s'al coventi c'al passi a la storie che Luziute, 
apene che jé vignude a savé de mé partenze, 'e á in- 
ventat ai paróns de locande c'al rivave a Vignesie un sò 
cusin militar. El strüc al è che, vit el permès, mi a visat 
cul bilietüt misteriòs dal tavajiiz. 

La gondule ’e va, 'e va, silenziosamentri... 

La benedete frute si e covade come une polezze 
inemorade... 

Passát el pericul di vigni tajáz in doi par colpe di 
un vaporeto da l'avanti adajo c'al svole su l'aghe cun 
tune velocität fantastiche e une impuartanze par nuje 
paragonabil a che di un bapör oceanic, e’ rivin ca dal 
jöc blanc filetät in aur. 

El spetacul des rivis iluminadis mi fäs resta a boce 
viarte. 

E’ ciantin in lontananze: 


Notte di Venezia mia, 
Notte di splendor, 
Notte di malia ! 


c9 * * » 9 w o...‏ 2 و 


Buta ju su chestis puaris ciartis, propri cumò, lis im- 
pressions nol é pussibil. Vaben c'o scrif in furlan; ma, 
par dile tra di nó, che nissun al sinti, mi mance la base 


storiche de istruzión. 

le treme e 'e suspire tan che 


nn d 


Al è inutil zavaria; noaltris, int a la buine, denant 
une robe maraveose si reste incocaliz; si sint la belezze 
dal spetacul, parceche el zarviel al a dutis lis rodelis, ma 
no si è boins di conta a chei altris ce che prove la 
nestre anemate... 

Un momentin! E cui c'al e parón di une melonarie 
cussi retrogade che in plui di no pode spiegassi a peraulis 
nol rive nance a comprendi? E ta l universo mondo tròs 
no sono di ches'c disgraziás che vivin par no muri? 

Cadaveri ambulanti!... 

Senteve là !... 


Sul mare [uccica 

L'astro d'argento 
Tiepido à il vento ! 

Chi non domanda 

Chi non desia 

Santa Lucia, Santa Lucia ! 


I cantórs e' son logás in t'une grande barce plene 
di balóns. 

Ma ce tantis imbarcazións che navighin la lagune !... 

Jó 'o teti. Ah! Vignesie, Vignesie!... Tu mi ás svintu- 
làt un ventesel di primevere te mé crodie di casulin cam- 
pegno! tu L. 


Va, pensiero, sull'ali dorate, 

Va, ti posa sui clivi sui colli 

Dove olezzano libere e molli 

L'aure dolci del suolo natal ! > 

— El Nabucco, el Nabucco! — ’o sberli beät, parvie 
da l’opare sintude a Udin, cui vuerirs a ciaval - Bis, bis! - 
E 'o bat lis mans. 

’O soi cussi infervorät che la canute ’e salte in la- 
gune e a momens 'o salti ance jó, c'al vignarès a stai, se 
Luziute no si fös precipitade a tignimi pai sghirez. 

Naturalmentri i siörs des barcis tör de nestre si son 
metús a bacana, indula che j6 e Luziute e sin deventáz 
rôs come dos boris di fic; ma 'o declari che la pas mi è 
tornade nome cuan che el gondolir mi a presentát, dute 
smacajade, la preziose canute, c'al veve podüt ricuperä 
a fuarze di manovra cul rem. 

Smacajade, vaben, ma salve !... 

Avanti cul brum!... 


Nina da banda i scrupoli 
No stame dir de nò 
Se compagnarte in gondola 
Stanotte mi vorrò !... 


Luziute si tire ancimò plui donge. 

'E treme e 'e suspire tan che une giatute bagnade. 
Ance jó ’o tremi e ’o suspiri. 

La frutine "e sbasse el ciáf e 'e continue a sofluzzà. 


No puès resisti. Une biele codope si ciate a puartade 
di boce, orcoboe!... 


Tal nizzulament la canute ’e salte par ogni bande, 
entusiasmade. 


El gondolir al barbote: — Mi digo !... 

Sotto il ponte di Rialto 

Gireremo la barchetta 

Canteremo qualche arietta 

Stralassando di vogar! 

Oh Venezia benedetta 

No te vogio mai lassar! 

Pizzule pause indulà co ai timp di impià un bon to- 

scan di fuée nere. 

Nina, son barcariolo 

Son galante e son gentile! 

Su questa barca se vuoi venire, 

Ti condurrò in alto mar! 


In alto mar che noi saremo 
Un bel fuoco accenderemo 
E qualche cosa cucineremo 
All’ usanza del barcariol ! 


Gnove ma grande pause palaquál ei podin molassi 
une biele bussadone a virigule, e chei altris che cichin!... 
Incoppa ’o mare 
Ce sta nu core! 

La canzòn patetiche mi à fat vignì lis lagrimis tai voi. 
No sai ce c'o varès pajat par sintì alì une vilote dal miò 
pais. Magari nome: 
Oh! ce biel cis’cel a Udin!... 


che cognossin ance i cians!... Invessi nuje!... 
Si dismonte su la Riva degli Schiavoni. 

'O pai la barce: sinquante francs parceche ’o soi jé; 
cussi che al gobo real (cu la gobe par denant e par daür), 
ganzer c'al ten ferme cul rampin l'imbarcaziòn a la rive, 
i ai molit nome un franc di buineman. 

A brazzèt come doi nuviz, e’ lin a surbi el gelato in 
t' un cafe de rive indula c'al funzione chel gnüf strument 


di torture mandat dal Signór par che l'umanitát si purghi. 
La radio, c'al vignarès a stai!... 


er 


ce 


mani ji kò iii 


XXIV. 


MANDI, MANDI!... 


Vustu che mi te insegna a navegar ? 
Vate a far una barca o una batela ; 
Co ti la fata butila in mar, 

E la te condurra a Venezia bela! 


Palaquäl dutis lis stradis e' puartin a Vignesie. 

Lussie, la mé femine, cuan che i ai presentät el pon- 
tepèt di mosaic cu lis peraulis gotichis, invessi di ringra- 
ziàmi e senze vigni prime blance e pò rosse, e jé deven- 
tade verde daurman. 

— Jó ’o spietavi un par di buculis e nò cheste robe 
pezzotose!... — 'e urle la belve. 

Esterine, par juda chè jene di sò ınari, si a fatis ca- 
pita lis convulsions indula c'o ai scugnüt dopra mieze 
bozze di asèt. La frute 'e crustave i dinc' e si lamentave 
cu la vòs di une cizze tubercolotiche : 

— El sial, el siäl!... Mio Dio!... 

Senze retoriche si capis che el regäl dai culumbins 
di plomp, simbul de grazie e da l'amòr, no i comodave 
une potigne. 

La moräl 'e jé c'o soi stat lontan di ciase une sete- 
mane interie e che lis més feminis, apene tornät, invessi 
di lagrimis di consolazión, e’ an spudát dut el velen metút 
adún tal timp de mé lontananze. 

Par evita un massalizzi mi tiri in ciamare e 'o confidi a 
chestis paginutis el final de storic dal gran viaz a Vignesie. 

Avanti cul brun !... 

Surbit el gelato, jó e la zentil Luziute planchin, plan- 
chin, e’ passin el Ponte della paglia e si capite in plazze 
San Marc che sune la musiche. 

Une musicone, in veretät di Dio!... J6 ’o ai sintude 
la bande da Udin, chè di Colugne, di Tresesin e di Musset ; 
ma cheste di Vignesie lis supare dutis. 

EI dan dentri al Rigoletto : 


Questa 0 quella per me pari sono 
E quant'altre d’intorno mi vedo 
Del mio core l’impero non cedo 
Meglio ad una che ad altra ۵۰ 


Nance che vessin fat apueste di tirà für la musiche 
che rapresente — se olin — la filusufie amorose de mé 
grande passion pes feminis !... 

Dopo cuatri pas te plazze, in estatiche amirazion de 
siorie plui soprafine veneziane, taliane e foreste che spus- 


save di mil boinc’ odòrs; finalmentri, parvie che el 


gelato mi a regalade une sèt mostruose, 'o compagni 
Luziute a bevi une tazze di chel Recioto famòs di dopo 
misdi, indula che el truc al e inevitabil; e di une tazze 
Si passe a dòs, tre, cuatri e vie di seguit. 


— ME e 


w 
viulin si suje lis lagrimis disperadis, cu la barbe... d 

A miezegnöt si torne in strade. Ducidoi e' vin sintüt 
riunissi tal cür lis sensazions de gite in gondule, des 
ciantosis in lagune, dal gelato e de musiche; cussi che el 
Recioto al a dát sfogo a un alt sentiment poetic vocál. 
Naturalmentri, in considerazion da l'ambient artistic che 
nus circonde, nol e di parangona alis ciantosis che i ciocs 
de furlanie e’ scugnin buta für cuan che la lör anemate 
'e jé rivade al pont plui alt di saturazión alcoliche. 

La si trate di ciocs, culi di dös animutis che si tegnin 
par man come i früz cuan che van a scuele... 

Si tache, ma la vös ’e treme: 


Mio compare Giacometo 
El gaveva un bel galeto! 


'O moli un gran evive e ’o buti parajar la preziose 
canute indula che Luzie 'e à scugnit corigi daür, par 
ciapäle, fintremai dapit di un puint. 

Cumò ’o soi strac e neri parvie des mes feminis; 
ma no puès fa di manco di fissa su chestis ciartis, che 
passaran par simpri te storie de leterature furlane, la de- 
clarazion che el viaz te citat di l’aghe al a siarade cul 
ciadenaz la puarte de primevere a la mé esistenze. L' istat 
e Pautún e son par dabòn une vorone indenant, magari 
cussì no |... 

'O suspiri in maniere identiche a chè dal dopo misdi 
di ue tal mola la ultime bussade a Luziute e 'o tremi 
plui fuart ancimò di jarsere cuan che la frutine mi a fate 
sbrissa te sachete, la claf de ciamare... 


Puare Luziute, lamp’ di primevere, te mé veciae in 
ranzidide!... Mi visarai simpri dai ringraziamens a fil di 
€ vôs pai tre pârs di cialzis di sede di pôl che ti ài regalât 
in memorie mé !.., 
| Luziute, amôr riassuntif di duc' i miei amôrs, ti con- 
| fermi ancimò une volte la mé ricognossinze. 
Mandi, mandi!... 
Cussì tu tu mi zigavis daür, sul balcòn, cuan che jo, 


cu l'ombrenone sot el bräz, la valise in t'une man e l’in- 
۱ d timele dai bebei in che altre, insieme al professör di viulin 
SEN e di pre Nozent, 'o marciavi in stazión ! 


Mandi, mandi!... 
E' son lis solis peraulis dal mid lengaz c’o vedi podút 
4 fati imparà, ma pense che rapresentin el strüc poetic plui 
sclét de furlanie. 
Mandi, Vignesie mé!... Mandi a dute la tó belezze, a 
dute la tò storie, do scomenzavi a compenetra cussì 
pulit !... Mandi a dutis lis locandis, i bacaros, i fritulins: 


mandi !... 
— Tessare e bilieti ala ınano!... Vardare el passo!... 
4 4 » Come cians bastonäz, cu la code fra lis giambis, si 
| -jentre in staziòn. 
۱ è pe P Pre-Nozent al barbote une prejere. El professór nol 


E < dare noce, ma si mastie lis mostacis. 
* # Malincunie. 
Si monte. E' scomènzin a siara i sportei. Nissún al a 
fuarze di fevela. 
Si strenzissi lis mans fuart une vorone. I nestris voi 
e' son oramai sglonfs e no puedin contigni la comoziòn. 


Salt 


La machigne e sivile e el bapör al torne in Friül, a 
planc a planc. 

Mandi, mandi!... 

Sul marcepis al reste nome el professör di viulin a 
sujassi lis lagrimis disperadis, cu la barbe. 


Cussi al finis el VIAZ A VIGNESIE 

